Kalau alah musim hujan baganti jo hari nan angek, kadang tiok malam tibo-tibo alah ado nan batabangan dan itu biasonyo anai-anai. Anai-anai ko dalam jumlah gadang nan manutuih sado lampu nan di rumah satalahnyo mambuek rumah manjadi banyak sarok, karano iduiknyo sabanta dan mainggaan sarok nan banyak dan payah disapau. Sayoknyo nan tipih dan ringanmambuek awak ekstra sabar untuak manyapunyo. Biasonyo kalau lai ado kuciang atau cicak lai agak manolong untuak capek mamakan anai-anai ko. Tapi tantunyo indak kasadonyo. Kalau alah ado ciek tacaliak anai-anai alah tabang di dakek lampu, mako itu adolah tandi-tandi untuak bisiap untuak rombongan anai-anai lainnyo. Makonyo kadang, rumah alah galok gulita bia indak banyak masuak ka dalam rumah.


Sado nan ado di muko bumi ko adolah ciptaan Allah. Mulai dari langik dan bumi, alam semesta sarato jo isinyo, serta awak manusia sabagai makhluk ciptaanNyo. Manusia diciptakan dek tuhan dengan rupa nan bamacam-macam. Ado nan bakulik putiah, bakulik hitam, rambuik lujua, rambuik karitiang, hiduang mancuang, hiduang pesek dan lain-lain. Dengan kondisi nan babeda-beda ko tadi kok dapek awak saliang maharagoi satu sama lain karano sejatinyo awak samo-samo ciptaan Allaah. Jan malah saliang mahino karano maraso labiah dari nan lain. Mahino seseorang samo jo mahino nan manciptakannyo yaitu Allah S. W. T. Harusnyo awak bisa saliang maingatkan satu samo lain.


Ambo maraso sangaik sanang hari iko karano ambo baru sajo mambali sabuah onda. Onda nan ambo bali adolah onda vario. Onda vario itu ambo bali dengan manggunokan pitih tabuangan ambo. Pitih tabuangan itu ambo kumpuakan samanjak ambo kelas 3 SMA sampai ambo kuliah semester 3. Jadi kurang labiah ambo manabuang salamo 2 tahun untuak mambali onda itu. Jadi rasonyo wajar kalau ambo maraso sangaik sanang. Raso sanang nan ambo rasokan adolah raso sanang nan indak ado ubeknyo. Sanang nan sabana sanang sampai mambuek ambo indak bisa bakato-kato. Rasonyo mode ambo mamanangkan sabuah undian sacaro tibo-tibo dan itu sukses mambuek aku malayang-layang.


Dari awal kehamilan ambo alah cubo jago makan, jago pola lalok, jago olahraga dan lain-lain suayo janin nan ado dalam rahim ambo ko tumbuh kembangnyo elok dan ndak bamasalah sahinggo ambo bisa lahiran dengan caro normal. Trimester pertamo sampai trimester katigo alhamdulillah keadaan janin dalam kanduangan ambo selalu normal. Kondisi fisik ambo pun ndak tagaduah. Tapi betapa sadiahnyo katiko di trimester katigo, dokter mandiagnosis ambo mangidap panyakik preklamsi. Preklamsi adolah tekanan darah tinggi di maso kehamilan sahinggo baresiko kalau dipasoan untuak malahian sacaro normal. Hancua hati ambo saat itu. Ambo ndak nio operasi. Ambo takuik bana. Ditambah lo carito urang nan mangecek an malahian kalau operasi tu sakiknyo luar biaso, pemulihannyo lamo, dan ndak bisa manggarik pasca operasi. Tolong ambo tuhan.


Ado banyak hal nan bisa manimbuaan raso takuik salah cieknyo ancaman. Raso takuik ko bisa mambuek korban manjadi stress, tatakan bahkan sampai depresi. Indak jarang ancaman baujuang ka maningganyo sasaurang. Karano kadang angancam manggunoan kalamahan awak untuak mangancam. Korban nan kanai ancaman biasonyo adolah korban nan lamah dan panakuik sahinggo jadi sasaran ancak untuak maancam. Bahkan kadang nan di ancam indak malakuan kasalahan, tapi karano Nampak lamah makonyo inyo jadi target nan ancak untuak di ancam. Urang nan mangancam kadang malakuan itu karano maraso pueh atau sanang katiko urang manuruikan nan diinginkannyo atau bahkan karano urang iri jadi inyo bausaho untuak mambatehi garakan korban jo caro mangancam. Karano itu salagi awak batu jan lah takuik untua malawan ancaman.


Alah jadi kebiasan satiok hari rayo kami sekeluarga selalu pulang kampuang dari Padang ka Lubuak Sikapiang. Cuma wakatu itu adiak ambo ba inisiatif untuak singgah dulu ka Bukik Tinggi karano nyo nio pai ka kabun binatang. Dek kami lah lamo lo ndak ka bukik akhirnyo kami kabulkan lah permintaan untuak pai ka bukik tinggi. Setelah dari Bukik barulah kami melakukan perjalanan ka Lubuak Sikapiang. Antah dek talampau lamo di perjalanan atau kondisi kakak ambo nan sadang kurang sehat tibo-tibo dalam perjalanan tu nyo bae muntah kayak sajadi-jadinyo. Ndak sempat manampuang jo asoi sahinggo muntahnyo lah baserak-serak dalam oto tu. Jajok bana mancaliaknyo. Dek sangkiang jajok nyo mambuek paruik ko nio maluwek lo.


Akhir-akhir ko persediaan bahan bakar pertalite manjadi agak langka. Hal itu manbuek tajadinyo antrian yang cukuik panjang untuak mangantri pertalite tu. Biasonyo urang lah mulai mengantri dari malam hari, padahal pertalite baru datang pas subuah atau pagi hari. Pernah suatu waktu, ado urang yang salamak hati menyerobot antrian urang yang lah antri dari malam. Urang tu baru sampai tapi langsuang menyerobot antrean, padahal antrian di belakangnyo masih sangat panjang. Urang-urang ndak bisa tarimo dong pastinyo, akhirnyo si penyerobot antrian tadi menyulut emosi urang-urang yang lah paneh antre. Kemudian inyo diomeli dek banyak sopir yang lah antre dari tadi, dan akhirnyo inyo langsuang pai ndak jadi mangisis bensin.


Pado tahun 2014, bantuak dikutip BBC dari The Tehran Times, makanan kasukoan Amou Haji samasonyo hiduik adolah landak. Paman Haji manjalani hiduik saurang diri di gubuah nan tabuek dari batu bata, dibangun ateh bantuan paro tatangga di Desa Dejgah. Takaik alasanno indak nio mandi, iko marupokan akibek kamunduran emosional samo masih mudo. Inyo mampunyoi sabuah kapercayaan bahwa kabarsihan justru bisa mambuek maraso sakik. Bahkan Amou Haji tabiaso makan dagiang busuak dan marokok manggunoan batang nan baisikan kotoran hewan. Alhasil, Amou Haji alah indak pernah mandi salamo labiah dari satangah abad. Sabagai akibatknyo, sakujua badannyo tatutuik dek jalago dan panuah nanah. Salain mangonsumsi makanan busuak, Haji tabiaso pulo nan indak barasiah nan barasal dari kaleng minyak bekas.


Jamal maraso sangaik sanang katiko hasil ujian nasionalnyo kalua. Jamal maraso sanang karano akhianyo inyo lulus ujian dan lah resmi manamatkan maso SMA. Salain itu, Jamal maraso sanang karano inyo bajuang kareh demi bisa mandapekkan nilai terbaik. Raso panek sahabih pulang sikola dilawannyo demi bisa baraja. Satalah pangumuman nilai kalulusan kalua, rasonyo sangaik wajar kalau inyo maraso sanang. Raso sanang itu bukan hanyo inyo rasokan surang diri. Urang-urang di sakitar Jamal pun marasokan hal nan samo. Urang tuonyo maraso bangga karano Jamal barhasil mambuktikan kalau inyo bisa juo lulus walaupun inyo anaknyo agak mada. Raso bangga dari urang tuonyo itu mambuek Jamal maraso samakin sanang dan bahagia atas apo nan barhasil inyo raiah.


Hari tu adolah hari libur sakolah. Sarupo biaso kalau hari libur kami pasti pai raun sakaluarga. Jadi, tadi setelah sambayang subuah papa jo mama ma ajak pai raun ka Bukittinggi. Tapi dek mato masih mangantuak dan sadang maleh ambo kecek an ndak nio pai. Bialah ambo nan manjago rumah. Dek ambo mangecek sarupo tu akhirnyo mama jo papa ambo se nan pai. Ruponyo ndak taraso hari alah kalam se. Ambo caliak jam ruponyo alah nio maghrib. Ndak biaso-biasonyo mama papa pulang malam kalau ambo surang di rumah. Pas ambo caliak hp, ado WA dari mama nan mangecek an kalau jalan pulang dari arah Bukittinggi macet bana. Ndak bisa manggarik. Jadi ambo disuruah tutuik pintu, jendela, dan lain-lain. Tibo-tibo perasaan takuik datang mahampiri. Dek surang di rumah ambo cameh se kalau ado setan atau ado maliang nan masuak. Ambo ndak tau harus babuek apo. Akhirnyo sapanjang malam tu ambo minta video call an se jo mama sampai mama tibo di rumah.


Melakuan pembullyan saat iko bukan hanyo sacaro langsung di ma korban langsung diberikan perkataan nan manghina sahinggo mereka para pembully langsung mancaliak reaksi dari korbannyo tasabuik. Jenis pembulian nan biaso dilakuan di internet melalui sosial media iko juga cukuik manjadi  pemberitaan belakangan iko. Pembullyan nan dilakuan jo mamberikan komentar jahat kapado salah ciek akun jo harapan bahwa pemilik Akun tasabuik manjadi sakit hati katiko mambaca komentar tasabuik. Pembulian nan dilakuan di media sosial iko biasonyo akan mangundang urang banyak untuak melakuannyo juga karano mereka hanyo perlu mangetikkan komentar jahat tanpa manyampaikan dan manunjukkan identitas mereka sebenarnyo sahinggo mereka akan aman dari tuntutan kejahatan. Tindakan bullying iko marupokan tindakan nan sangek buruk  karano dapek merusak mantal seseurang dan  proses mereka dalam meraih mimpi.


Salain waktu SMA, ambo pun pernah mangalami raso takuik karano demam pangguang saat ambo masih duduak di bangku SMP. Katakutan itu ambo rasokan saat akan batandiang futsal di salah satu SMA di Jakarta. Saat sabalum partandiangan dimulai ambo marasokan ado hal nan babeda jo badan ambo. Katiko itu ambo maraso badan ambo indak lamak. Jantuang ambo badatak sangaik kancang dan dataknyo itu indak baraturan. Kamudian ambo maraso kapalo ambo ko paniang dan sakik sangaik. Salain itu ambo pun maraso mual dan nio muntah katiko pamanasan. Puncak parasaan takuik ambo adolah katiko partandingan dimulai. Katiko itu ambo cukuik kahilangan bola dan stamina ambo capek abih.


Sasaurang nan mangalami phobia biasonyo akan mangalami katakuikan dan kecemasan nan balebihan tahadok sesuatu. Contohnyo adolah ketika inyo menderita phobia ketinggian atau nan dinamakan akrofobia. Sabananyo cukuik umum urang mangalami katakuikan tahadok ketinggian karano babagai macam pikiran nan tibo-tibo menghampiri sasaurang mancaliakinyo barado di ketinggian. Biasonyo orang-urang nan mamiliki phobia iko inyo akan menghindari sebisa mungkin kegiatan-kegiatan nan akan mambueknyo cemas dan takuik. Dan akibek dari phobia ketinggian iko akan mengganggu kegiatan sehari-hari karano di zaman iko kadang kita mengharuihkan untuak menaiki lift atau barado di gedung tinggi sahinggo katakuikan akan ketinggian iko akan sangek bapengaruh. Namun sabananyo phobia ketinggian iko dapek diatehi. Dengan malakuan babarapo terapi untuak mengatehi fobia, contohnyo manilai dari sudut pandang nan babeda.


seseurang nan mangalami ketakutan karano dikejar oleh hewan biasonyo inyo akan barpikir singkat takah manceburkan dirinyo ka air maupun masuak ka halaman rumah urang sembarangan. Barikuik hal-hal nan dapek dilakuan katiko sadang dikejar oleh hewan. Partamo,  barlari sekencang mungkin jo arah nan barbelok karano jika jalan lurus nan diambil maka hewan tasabuik bisa saja lebih cepat namun jika dalam barbelok maka inyo akan mamerlukan konsentrasi lebih sahinggo pergerakannyo indak bagitu cepat. Kaduo,  jika ado di lingkungan masyarakat maka segera masuak ka pekarangan rumah seseurang agar Hewan tasabuik barhenti mangejarnyo. Katigo,  jika sadang barada di hutan maka disarankan untuak segera mamanjat pohon karano biasonyo hewan nan mamiliki kaki nan dapek mangejar seseurang jo kencang indak mamiliki kemampuan nan bagitu bagus dalam mamanjat pohon sahinggo opsi iko marupokan opsi nan cukuik efektif untuak manghindari kejaran hewan tasabuik.


Serli dulu adolah korban bully dek kawan-kawannyo di sakolah, tapi kini inyo parlahan malawan dan indak nio di bully salamak hati urang-urang tu se. Parlakuan yang paliang sakik dan manakuik an bana katiko serli di bully. Katiko di sakolahan, serli sadang barado di toilet. Bantuak serli pado saaik itu katakuik an bana dan yang tajadi bak itu kejam rasonyo yang dilakuan dek urang-urang nan indak bautak. Jilbab serli alah tangga, rambuik sampai ka kaki basah sadoalahnyo, muko katakuik an serli nampak bana sampai manunduak. Masiah tarakam di memori ingek an pado saaik itu sabananyo. Baa bantuak serli yang sadamikian rupo di semaruik an dek kawan-kawan yang mambully inyo. Bahkan urang tu indak cocok disabuik kawan.


7 caro saderhana manghantikan kabiasoan bautang. Buek daftar panghasilan dan baban satiok bulan. Langkah partmo dilakukan untuak manghantikan kabiasoan bautang adolah jo mambuek sabuah daftar panghasilan dan baban nan tajadi satiok bulannyo. Catat sado baban nan dikaluaan satiok bulannyo bantuak mambali bahan makanan, transportasi, tampek tingga, utilitas, biaya hiburan dan lain sabagainyo. Hal nan harus diparhatikan disiko adolah jumlah pangaluaran nan dimiliki harus labiah randah dari panghasilan nan didapek satiok bulan. Buek sabuah anggaran satiok bulan. Anggaran nan dibuek manjadi alat untuak mangontrol pangaluaran satiok bulan dan mambantu malacak aliran piti kalua. Satiok masalah tadapek pado pangaluaran, mako bisa mamparbaiki kabiasaan babalanjo dan balajar untuak bahemat di kamudian hari.


Salamo ambo di kos, alah satahun lah tapi ambo indak pai jalan manalusuri tampek-tampek makan dakek siko. Makanan nan biaso ambo bali cuman yang dakek kosan se nyo. Tibolah kawan ambo maajak untuak jalan mancari makanan tampek lain di daerah kosan. Jalan lah kami untuak mancaliak-caliak makanan, kareno memang biasonyo kalau indak pasan online. Balinyo depan kosan se nyo, pas kami jalan ado tampek makan bantuaknyo harus dicubo. Pas alah sampai muko tampek tu bana, barubah pikiran kami kareno tampek makannyo dakek tumpuak an sampah. Saban sampingan mano tacaliak bana dek ambo, ondeh jajok bana. Labiah elok cari tampek lain, daripado tabayang tumpuak an sampah nan manjajok an ko.


Manuruik ambo percuma se manjaik sarawa nan tabuak nyo lah gadang.  Labiah rancak kalau kalian ado razaki labiah bali se lah sarawa baru nan labiah layak pakai. Kok ndak gilo manjaik sarawa se karajo umak kalian di rumah. Mangangkang se kalian saketek cabiak lo nyo liak. Sarupo kejadian nan ambo alami pas sadang ambiak nilai olahraga. Padohal ambo hanyo marungkuak untuak ma ambiak bola lamak se tabukak jaik sarawa nan lah babarapo kali di jaik dek umak ambo. Malu bana ambo rasonyo karano iko bukan untuak pertamo kalinyo sarawa ambo cabiak. Lah tagala lo ambo dek kawan-kawan si sarawa tabuak.


Ambo tamasuak urang yang indak bisa kalau indak mambaleh kebaikan urang lain. Kawan ambo ko nyo urang nan kayo, pas itu takajuik bana ambo mandapek an hadiah dari inyo. Inyo maagiah ambo hadiah saset alaik karaoke. Baa ka indak takajuik hadiah yang inyo agiah maha, baa caro ka mambaleh nyo katiko inyo ulang tahun. Ambo alun punyo pitih surang, kalau mamakai pitih apak ambo indak mungkin juo. Akhirnyo ambo bapikia untuak maraso kawan ambo ko tuluih ka ambo, kaduo ambo harus maraso indak ado kewajiban untuak mambaleh nan sarupo, katigo ambo ucapan makasih dengan tuluih dan terakhir ambo harus maraso jan terbebani.


Didalam kelas, saurang guru sadang manyapo muridnyo nan kini sadang duduak di kursinyo masing-masing dikajuikan samo urang nan baru sajo mangetuk pintu. Mancaliak siapo nan talambek, guru tasabuik mampabuliahan inyo masuak tanpa harus ditanyo-tanyo talabiah dahulu. Guru tasabuik langsuang manyuruahnyo duduak dikursinyo. Satalah 5 minik kamudian ado saurang siswa lai nan dikenal tongka dikelas pun talambek. Mancaliak ado nan talambek surang lai, guru tasabuik langsuang manyuruh siswa tu masuak tapi harus dihukum talabiah dahulu yaitu tagak dimuko kelas salamo 15 minik. Mancaliak inyo mandapekan perlakuan babeda samo siswa cadiak nan biaso juara satu dikelas itu pun mambuek inyo komentar ka gurunyo. Inyo berang karano hanyo inyo nan mandapekan hukuman sadangkan siswa nan talambek sabalumnyo indak. Inyo maraso gurunyo alah pilih kasih karano inyo murid nan tongka di sakolah sadangkan siswa tadi marupokan kebanggan sakolah.


Saat ambo barado di Pasa Tanah abang, ambo pernah mangalami suatu hal nan sangaik mambuek ambo malu. Saat itu ambo sadang makan di daerah Blok F Tanah Abang. Di Blok F Tanah Abang banyak urang kampuang ambo. Katiko ambo sadang makan itu, ambo mancaliak ado urang duduak di meja ujuang dan inyo mirip jo kawan ambo. Kamudian ambo cubo panggia urang itu dengan namo kawan ambo. Namun, urang itu indak manoleh. Saat itu ambo bapikia kalau suaro ambo kurang kancang sahinggo ambo mamanggia inyo labiah kareh daripado sabalumnyo. Namun urang itu tetap sajo indak manoleh. Akhianyo karano bosan ambo hampiri urang itu dan manyaponyo dari dakek. Katiko ambo lah barado dakek urang itu kironyo ambo salah urang. Ambo manjadi sangaik malu katiko itu dan ambo langsuang capek-capek pai dari tampek itu.


Pangancaman dapek ditarimo dek siapo sajao. Ambo pun pernah mangalami pangancaman. Namun pangancaman nan ambo alami bukan suatu hal nan gadang sabananyo. Ambo pernah diancam dek guru ambo. Katiko itu ambo masih duduak di bangku kelas tigo sakolah manangah partamo. Ambo masih ingek katiko itu kajadiannyo lah dakek jo ujian nasional. Ambo dapek ancaman karano ambo indak bisa ditagah untuak latihan futsal di sakolah. Hal iko mambuek guru ambo manjadi cameh. Baliau cameh ambo indak mandapekkan nilai nan terbaik sahinggo ambo indak ditarimo di sakolah negeri. Saat itu guru ambo mangatokan kalau ambo indak baranti main futsal, ambo indak akan lulus ujian nasional. Ancaman mambuek ambo takuik dan mulai saat itu ambo baranti main futsal sampai ujian nasional salasai.


Wakatu kanai macet pasti awak kesal bana dan baok an nyo nio berang se. Padohal apo nan tajadi indak bisa awak ubah, urang lain pun ndak nio kanai macet tapi baa lai kalau dapek jalan yang rami lo urang liwaik situ. Nio awak berang dan maupek indak bisa maubah apo nan tajadi, indak bisa lo maubah situasi nan tajadi. Dengan berang-berang pun ndak kan bisa lo awak sampai tujuan dengan capek kalau sadang macet. Mangko dari itu cubolah untuak saba dan alihkan perhatian awak jo mandanga musik dijalan. Satidaknyo awak indak maupek tapi muluik awak bisa maikuik an lagu nan awak danga, perasaan awak pun labiah elok jadinyo dan bisa maabih an wakatu jo hal lain.


Urang yang mambully biasonyo urang yang labiah kuek dari urang yang inyo bully. Mereka maraso labiah bakuaso, dan barani kapado yang lamah se. Kalian sadarilah urang yang mambully awak tu sabananyo panakuik, kareno hanyo barani samo urang lamah se. Katakuik an awak katiko inyo bully manjadi kasanangan dek inyo. Untuak itu manga awak takuik, marilah tunjuak an raso picayo diri awak dan barani malawan urang yang mambully awak. Katiko awak alah barani dan manjauhi urang yang suko mambully. Yakin se lah urang tu akan lameh se surang, kareno indak ado rauik katakuik an di wajah awak lai. Jadi cubolah untuak mancaliak an kalabiahan awak ka panindas nan ndak ado parasaan itu.


Saat ambo sadang pulang kampuang ka Sumatera Barat, ambo pernah mangalami hal nan sangaik manakuikkan. Katiko itu ambo dan kaluarga sadang bakumpua di rumah kami nan talatak di pungguang bukik. Kamudian tibo-tibo tadanga bunyi gamuruah dari lua. Katiko kami liek tarnyato Gunuang Marapi nan tagak manjulang di muko rumah kami malatuih dan mangaluakan balerang nan cukuik banyak. Ambo sakaluarga maraso sangaik katakutan katiko itu. Bahkan ambo dan adiak-adiak ambo indak baranti manangih karano raso takuik nan sangaik gadang. Bukan hanyo gunuang malatuih, katiko itu pun tanah baguncang disababkan karano latusan gunuang marapi tersebut. Hal itu akhianyo mambuek urang tuo ambo indak lalok samalam untuak manjago kami jikok tajadi apo-apo.


Indak jarang kalau di dunia karajo tu mamakso awak untuak mamiliah. Salah satunyo dalam jobdesk karajoan awak dan kawan sa kantua. Bisa diambiak contoh carito Kiki yang karajoannyo diambiak jo kawan kantua nyo. Padohal itu adolah hal yang ancak untuak dikarajoan jo kiki untuak naiak jabatan. Kawan nyo yang rakus dan ambis maambiak se karajoan nyo kiki. Pas tau kiki berang bana ka inyo, indak habih pikia kiki kalau ado urang nan mode tu bak itu tega ka kawan surang. Mangko dari itu untuak kalian kasodonyo, marilah awak fokus untuak mangembangkan apo nan manjadi karajo awak, jan maambiak kesempatan urang lain sacaro sangajo.


Saat iko andi barada di rumah sakit untuak malakukan proses operasi pengangkatan amandelnyo. sabenarnyo saat itu inyo sangek ketakutan sahinggo inyo acok bana bardiam diri sambia mamparatien lingkungan sakitar nan teraso asing baginyo. Andi saat itu alah barada di ruangan operasi, Andi mamparatien dokter sarato perawat nan sadang manyiapkan peralatan untuak operasi mandadak  inyo manjadi kaku karano sabanta lai operasi akan dimulai dan inyo  manutup mato karano mambayangkan akan ado peralatan-peralatan tatantu  nan akan dijadikan sabagai alat untuak mangangkek amandelnyo alah mambengkak tasabuik.  Namun inyo hanyo pasrah jo keadaan dan mancoba untuak  positif thinking bahwa operasinyo indak samenakutkan itu. Lalu Andi mancoba manutup mato untuak manenangkan dirinyo sahinggo operasi dapek dimulai.


Sairiang jo perkembangan zaman, kini manabung indak harus mangumpuan pitih atau manyimpannyo di tampek takah celengan dan samacamnyo. Kini alah ado banyak caro untuak manabuang demi masa depan yaitu dengan caro bainvestasi. Kini, alah maningkek signifikan untuak urang nan manabuang samo saham. Manabuang saham ikopun indak harus urang nan barasa dari kalangan ateh, tapi bisa dicubo pulo samo siapopun. Tapi banyak hal-hal nan penting untuak diketahui bia mambaok keuntungan dan bukan kerugian. Manuruik polling nan diadoan samo New Harris malalui aplikasi Stash, hampia 35 persen anak mudo alah terjun ka dunia jua bali saham. Diparaluan analisis teknikal dan fundamental sabalum mambali saham. Hasil analisis nan rancak dapek mambaok keuntungan untuak investor dan sabaliaknyo.


Hari Kamis marupokan hari di ma siswa mamakai baju batik sabagai seragam sakolanyo. Namun karano  talambek jago mambuek Lisa taburu-buru mamakai baju pramuka. Saat itu inyo indak manyadari bahwa hari iko marupokan hari Kamis. Nan Lisa tahu saat itu adolah hari Rabu sahinggo inyo haruih mamakai baju pramuka. Sesampai di sakola barulah inyo manyadari saat iko inyo salah mamakai seragam sakola. Satalah diingat kambali barulah Lisa sadar bahwa hari iko adolah hari Kamis. Namun karano alah talambek bisa tetap melanjutkan perjalanannyo ka sakola dan urang-urang nan mancaliak Lisa saat itu mamakai baju pramuka manjadi heran. Lisa nan manyadari tatapan urang-urang di sekitarnyo mambuek Lisa sangek malu sahinggo inyo manutupi wajahnyo jo tas dan jo taburu-buru masuak ka dalam kelas. Karano inyo pernah maninggalkan cardigan di laci mejanyo inyo pun mamakai cardigan tasabuik untuak manutupi baju Pramuka nan sadang inyo pakai.


Malam ko ambo sadang basantai-santai se di kamar kosan mambuek prakarya. Tibo-tibo se notif hp ambo babunyi dan ambo caliak dari kawan dakek ambo. Sabagai kawan dakek, ambo langsuang capek mambukak pasan nan dikirim oleh kawan ambo. Kironyo kawan ambo mangirim foto tisu nan alah badarah-darah. Inyo magirim pasan itu pakai emot sadiah dan manangih. Ambo takajuik se waktu mancaliak foto tu, karano bara jam sabalunnyo kami masih mangirim pasan dan inyo elok-elok se. Ambo nan cameh langsuang mambaleh pasannyo dan mananyoan baa kadaan inyo. Satalah itu kawan ambo mambaleh pasan jo foto tisu nan ado tulisan ‘Hokben’ warno merah. Kironyo gambar patamo nan dikirim tadi tu bukan tisu nan badarah tapi tisu hokben nan alah diramuak. Andeh kawan ambo kurang aja, ambo diprank jo inyo, padohal ambo alah cameh bana tadi.


Sadari ketek Endang alah marasoan baa sadiah nyo ditingga urang nan awak sayang. Waktu ketek endang ditingga pai untuak salamo-lamonyo oleh ayah nan inyo sayang karena alah dipanggia jo nan maha kuaso. Walaupun endang samo marasoan indak bisa maikhlaskan ayah nan alah maningga tapi lambat laun inyo pun bisa juo. Endang maraso kalaupun inyo bisa pasti urang lain pun bisa. Banyak kawan endang nan mangecek an, baa kok sakuek itu endang manarimo kenyataan paik ditingga ayah. Endang salalu mangecek an, awak hanyo paralu mandoa an mereka jadi indak paralu maratap karena yang urang alah maningga nio adolah doa dari awak. Untuak kalian nan mangalami kasadiahan karena ado urang takasiah maningga, ayoklah awak mandoa an mereka dan jan sampai meratapi terlalu dalam dan lamo.


Rama adolah anak nan berasal dari keluarga bakacukuik an. Keluarga Rama tamasuak keluarga terpandang di kampuang karano saudara-saudara Rama berhasil manjadi Sarjana dan punyo karajo rancak di ibu kota. Setelah lulus SMA Rama disakolahan dek urang tuonyo ka Ibu Kota saroman kakak-kakaknyo dulu. Babeda jo kakak-kakaknyo, kesempatan manuntuik ilmu di kota besar nyo sio-siokan. Tujuan ka ibu kota untuak kuliah malah nyo gunoan hanyo untuak bahura-hura jo kawan-kawan. Kuliahnyo pun tagaduah sahinggo katiko evaluasi semester Rama mandapek an IP nan sangaik randah. Manuruik ambo sabagai kawan Rama, kesalahan ko memang ado di Rama. Kok urang tuo ndak salah lai, nasihat untuak rajin-rajin dan sungguah-sungguah kuliah selalu disampaian dek urang tuonyo katiko manalepon. Andaikan Rama mandangaan kecek urang tuo pasti hiduiknyo akan labiah sanang pado kini.


Dengan samakin ngeri dan menyeramkannyo pergaulan bebas anak mudo zaman kini alah seharusnyo awak bisa mancegah anak-anak awak agar ndak tajerumus kapado hal-hal nan ndak awak inginkan saroman hamil di lua nikah. Caro nan bisa awak lakukan adolah dengan menanamkan ilmu agamo nan mungkin ndak nyo dapek an di sakolah ataupun di luaran sinan. Harus awak sampaikan apo nan buliah dan apo nan ndak buliah dilakukan anataro seorang padusi dengan seorang laki-laki. Namun nan harus diperhatikan katiko mananamkan nilai ko adolah jan lakukan saat anak alah gadang, harus dari ketek. Karano  anak mudo tu labiah banyak penaasarannyo sahinggo samakin dilarang samakin dikarajoannyo. Abis tu, kecek an bana ka anak tu kalau awak akan kecewa barek jiko anak awak melakukan hal nan dilarang dek agama.


Wakatu sadang makan di tampek makan yang sadang viral ambo malah bacakak jo petugas di siko. Awal mulo kajadian karena makanan nyo lamo bana dibuek dan katiko alah sampai bukan menu yang ambo pesan yang diagiah nyo. Langsuang lah ambo berang ka inyo, baa kok bisa kelalaian mode ko tajadi. Apolai ambo alah manunggu lamo, urang nan maantaan makanan tu berang lo. Kecek nyo jan marah ka inyo, kalau nio marah langsuang ka tukang masak nyo. Mandanga itu tambah beranglah ambo, untuang se ado manager inyo dan manasehati urang tu. Kecek nyo awak harus malayani konsumen dengan elok, patamo danga an apo nan manjadi masalah, kaduo baempati dan agiah respon yang elok, tarakhir agiah solusi dan kalau paralu kompensasi.


Rina nan pernah talilit oleh ula nan cukuik gadang ketika inyo mengunjungi hutan, kini mamiliki rasa takuik balebihan tahadok hewan babahayo tasabuik. Pernah suatu katiko, Rina mengunjungi kawannyo di salah satu tenda tempat inyo menginap katiko kami bakemah. Saat itu Rina bajalan santai ka dalam tenda, namun indak taduga ado ula nan indak talalu gadang barado di samping tenda tasabuik. Mancaliak itu Rina langsuang indak dapek bagerak karano talalu takuik, dengan mato nan merah akan menangis Rina kini hanyo bisa badiam diri di tempat tasabuik. Rina indak tahu haruih babuat apo bahkan batariak pun inyo indak mamiliki tenaga. Sampailah ado kawannyo menyusul Rina ka dalam tenda. Mancaliak Rina nan sadang mematung di samping tendanyo sambil mancaliak ka arah ula tasabuik, mereka langsuang menyadarkan Rina dan menyuruhnyo untuk manjauhi tenda. Mancaliak ado kawannyo di sakitarnyo mambuek Rina langsuang balari kancang sambil batariak ka dakek kawan-kawannyo nan bakumpua. Saat itu Rina langsuang taduduk dan indak mampu tagak lai bahkan untuak babicaro sajo alah indak bisa.


Kalian pernah indak mancaliak urang nan makan buah yang alah barubah warno dan lainnyo indak ancak bantuak e lai. Kawan ambo ado nan mode tu, taruih iyo manawarkan ambo. Pas ambo caliak jajok bana ambo buah itu alah busuak. Kecek kawan ambo ko indak baa do, makan se bagian yang indak busuaknyo. Disuruahnyo ambo buang saketek bagian yang busuak. Mancaliaknyo se ambo alah jajok, apolai mamakannyo. Kareno manuruik ambo kalau buah alah busuak walaupun sabagian nan lainnyo alah takanai kuman juo kareno inyo ciek kan. Ambo caliak an bana di internet ado pakar nan mangecek mode tu. Keceknyo buah jo sayua yang alah busuak haruslah dibuang kareno alah terkontaminasi jo mikroba.


Kini sadang banyak bana aksi begal nan tajadi di kampuang awak. Malah di berita dikecek an kalau kampuang awak ko sabagai kampuang begal. Sarangnyo pambegalan. Sia lo nan ndak takuik dengan kondisi mode ko. Situasi sadang paneh mode jan lah kalian pernah baok honda surang kalau hari alah laruik. Apo lai ditampek-tampek nan langang. Jan sampai kalian dijadikan santapan dek para pembegal nan keji dan kejam tu. Untuak keselamatan awak sadonyo hindari lah pulang malam-malam di ateh jam 11 malam. Jam para pembegal beraksi tu. Sayangi lah nyawo di badan. Hiduik cuma sakali. Jan sampai mati dek karano hal nan sio-sio.


Akhianyo Rian berhasil lulus sikola manangah ateh. Rian pun mandaftar di salah satu paguruan tinggi negeri di Jakarta. Rian maambiak jurusan pandidikan olahraga. Rian maikuti tes masuak jalur mandiri nan diadokan dek paguruan tinggi negeri itu. Rian manjalani tes itu dengan sungguah-sungguah. Akhianyo katiko hari pangumuman tibo Rian berhasil lolos dan resmi manjadi mahasiswa di paguruan tinggi negeri itu. Parasaan Rian sangaik sanang katiko tau dirinyo lulus tes. Impiannyo salamo iko akhianyo tawujud. Rian sangaik sanang karano raso sakik dan panek nan inyo alami salamo latihan tabayia lunas dengan ditarimonyo inyo di paguruan tinggi negeri impiannyo. Bahkan nan sanang sengan hasil itu bukan hanyo Rian, tapi keluarganyo pun ikuik sanang dengan apo nan lah barhasil dicapai dek Rian.


Waktu kaleh 3 ambo acok bana jalan-jalan jo kawan-kawan ambo. Sabanta lai nio papisahan untuak malanjuik an ka Universitas masing-masing jadi kok ado waktu luanh kami selalu jalan-jalan. Jalan-jalan nan jadi pangalaman paliang manyanangkan dalam hiduik ambo adolah katiko kami ka Solo dan manginap ka tampek keluarga kawan nan ado disitu. Rumah nyo asri bana dan ancak bantuak rumah jaman dulu masiah mamakai kayu tapi mangkilek dan ancak, rumah nyo ko bisa dijadian tampek foto yang ancak dimasuak an ka sosial media. Rumah nyo ko gadang tapi indak batingkek jadi pas bana, tampek ruang makannyo cukuik untuak 10 urang bahkan labiah. Kecek kawan ambo memang dulu rumah keluargonyo ko tampek bakumpua katiko pulang kampuang ka Solo.


Operasi adolah tindakan medis nan mambuek banyak urang maraso cukuik takuik untuak manjalaninyo. Salah satu jenis operasi nan ado di dunia medis adolah operasi estetik. Operasi estetik biaso kito kenal dengan sabutan operasi plastik. Operasi plastik dilakukan dengan teknik nan babeda-beda tagantuang pado tujuannyo. Contohnyo adolah operasi cangkok kulik. Operasi iko dilakukan dengan caro malapeh kulik sehat dari area nan indak tapangaruah. Kulik sehat nan dilapeh tadi kamudian akan digunokan untuak manutupi area kulik nan rusak atau nio dioperasi. Operasi cangkok kulik ko biaso dilakukan untuak manutupi luko nan mampunyoi ukuran gadang, luko baka, bibia sumbiang, dan area kulik nan tapangaruah karano panyakik kanker.


Akrofobia adoalah janih fobia dimono sasaurang mangalami katakuikan nan balabiah tahadap katinggian. Raso takuik nan dirasoannyo bisa mambuek inyo jadi manggaretek, badebar, karingek dingin, mual, stress, panic nan indak takontrol, dan cameh katiko inyo barado di tampek nan tinggi. Fobia katinggianko bisa di sabekan karano ado pangalaman jatuah dari tampek nan tinggi atau pernah mancaliak urang jatuah dari tampek nan tinggi. Saurang nan mangidap fobia katinggian biasonyo akan manghindari kagiatan nan bakaitan jo tampek tinggi, takah tabiang, gedung, malinteh jembatan, maliek ka jandela atau bahkan hanyo duduak di bangku stadium. Walaupun payah, sabananyo akrofobia atau fobia jo tampek tinggi ko bisa disegehan.


Lisa punyo 1 toko pakaian,lisa mampunyoi banyak karyawan.salah satunyo karyawan kebersihan yang dak becus dan lalai.katiko lisa sedang mancaliak-caliak tokonyo tibo-tibo lisa ta peleset,lisa kiro sepatu nyo nan memang licin tapi sasudah dicek baliak dek lisa kironyo lantainyo masih basah jo aia masih agak taganang,lalu lisa ma imbau petugas kebersihannyo untuk mananyoen baakok disiko masih lum siap padahal karyawan tu nyo lah istirahat, lisa berang-berang ka karyawan kebersihan tu,lalu karyawan tu minta maaf ka lisa dengan mangeceen kalau inyo lalai dalam tugasnyo dan dak ma ulangi hal yang samo. sasudah lisa tanang,lisa memaafkan petugas kebersihan tu.lalu,lisa kembali mengecek sekeliling toko.


Dulu wakatu pelajaran olah raga di SMA ambo lupo pakai doedoran pagi nyo dek deodoran di rumah abih, alun sempat mambalinyo lai. jam pelajaran pertamo masih aman lah karano masih baraja mode biaso di dalam kelas, tapi pas jam pelajaran olah raga perasaan ko lah ndak lamak lai, sangajo gerakan ko ndak banyak banabia ndak baun badan ko, tapi namonyo olah raga pasti bakaringek, dek ambo lah mulai tabaun ko aroma badan ko lah mulai ndak lamak, lah mulai manjarak dari kawan nan lain. tapi dek kawan nan  iseng tacium baun badan ambo, langsuang nyo kecekan" baun katiah ang lai", kawan kawan nan lain mulai manggalakan, perasaan ko lah malu bana, akhirnyo ambo pai ka kamar mandi, ambo bae mandi bia agak ilang baun badan ko.


Syok bana ambo katiko mancaliak urang nan manjua warteg ma ambiak an samba nan ka nyo jua dan ka nyo agiah ka pambali nyo pakai tangan. Tangannyo antah dari dari ma. Antah siap mamacik lancirik bagai ndak ado nan tau. Patuik lah kini ko wartegnyo langang. Mancaliak nyo ma ambiak an samba mode tu sia lo urang nan ndak ka jijok. Nan mode ko nan harus di rubah. Jan dek perbuatan kalian nan manuruik kalian biaso ko mambuek usaho kalian akhirnyo langang bahkan guluang lapiak. Mako dari itu, kalian harus bisa mambangkik an kepercayaan urang untuak babalanjo di kadai kalian dengan caro mancaliak an kebersihan kadai kalian baik dalam penyajian maupun makanannyo.


Malam tadi pas bana tangah malam, Ria alun jo lalok padohal yang lain alah lalok. Ria ko indak bisa lalok, ndak tau mungkin karena inyo pas siang lamo lalok nyo jadi pas malam payah ka lalok. Indak jadi masalah ria sabananyo lalok malam, sabalumnyo alah pernah juo mode ko yang jadi masalah adolah karena inyo takajuik. Ria ko takajuik bana karena indak sangajo mancaliak sosok makhluk lain di dakek pintu kamar inyo. Pas inyo caliak liak ndak ado do, yang ria tau kecek urang kalau awak mancaliak hantu pasti ndak bisa duo sampai tigo kali yang artinyo ria mancaliak hantu tadi. Kalau urang nan manakuik-nakuik an awak tantu tacaliak taruih inyo, kalau hantu ko tibo-tibo se tacaliak siap tu mailang lai. Sabana takajuik ria, bulu kuduk nyo alah ramang-rsmang.


Pagi ko ambo manyasa bana alah mambuek amak manangih karena ambo yang pamberang. Amak manjagoan ambo untuak bangun pagi dan mangawanan inyo ka pasa. Ambo malah indak nio dan mamberangan amak ambo. Kalau bisa maulang waktu ambo ndak nio mamberangan amak sahinggo mambuek inyo manangih. Padohal hari masih pagi tapi inyo alah ndak samangaik lai manjalani hari karena ambo yang mode tu manjawek pas amak mambangunan. Sabananyo indak susah untuak bangun pagi dan maikuik an apo nio amak ambo, tapi ndak tau setan dari ma dalam tubuh ambo yang mambuek ambo kesal dan mamberangan amak nan ambo sayang. Ambo langsuang maminta maaf ka amak waktu ambo sadar bana.


Pas hari rayo idul adha, urang-urang melakukan ibadah karuban. Wini bakato rancana tahun kini ka bakurban saikua jawi basamo apak jo amak nyo. Jawi nan ka di karubanan sangaik gadang, sahinggo Wini ndak talok mandakek do. Jawi kurban tu didabiah di dakek masajik sasudah mangarajoan sumbayang idul adha. Tukang mandabiah jawi tu banamo Pak Sulaiman. Katiko jawi tu di rabiah dek Pak Sulaiman, katiko pisau alah dakok ka mariahnyo. Mako Wini manjauah karano takuik nampak darah nan kalua di lihia jawi. Lihia jawi tu batutuik jo daun pisang supayo darah indak manyambua kama-kama. Walaupun alah ditutuik, Wini tetap takuik mancaliak darah nyo nan alah panuah sa lubang. Karano banyak darah nan tatampuang. Mambuek baun amih nan ndk tabado


Andi marupokan mahasiswa akhir nan akan melaksanakan sidang skripsinyo.  saat itu Andi sangek gemetaran karano inyo alum cukuik mamahami bagaimano isi dari skripsinyo karano inyo indak mangerjakan surang melainkan ditugaskan kapado urang lain.  mako dari itu Andi nan indak terlalu mangetahui bagaimano saluk beluk tentang skripsinyo mandadak gemeteran karano takut inyo indak bisa manjawab apa pertanyaan dari dosen penguji.  Andi  nan saat itu di depan  para dosen penguji tibo-tibo sajo gemeteran hebat dan indak mamiliki tenaga karano terlalu  panik.  keringat alah mambasahi tubuhnyo sarato tangan nan bagitu pucat manandakan saat iko andi bagitu panik untuak melaksanakan sidang skripsi.  karano hal itulah Andi maminta waktu sabanta ka dosen penguji untuak manenangkan dirinyo.


Malalui panalitian kapado koraban gempa bumi Hanshin-Awaji, Japang, pado 1955, Kato H jo rakan-rakannyo manamukan fakta bahwasanyo korban na salamaik, mandarito gangguan lalok, depresi, murah berang, dan hipersensitif. Panalitian nan samo juo dilakuan dek Masahiro Kokai basamo tim panalitiaannyo. Panalitian tasabuik kamudian manamukan istilah morbiditas psikiatri, nan mangacu pado karusakan fisik jo psikologisn akibat kondisi kajiwaan. Gangguan kacamehan sabagai dampak langsuang dari kajadian nan traumtis jamak ditamukan pado bulan partamo gampo. Umumnyo, korban bancano mangalami drepesi. Mereka biasonyo akan manganggur sambia taruih mamikian baban untuak baliak mambangun rumahnyo dan mangalami kasulitan manyasuaikan diri di tampek relokasi. Kahidupan manjadi barubah total karano sadonyo alah luluah lantak.


Kalian pernah ndak si maraso mual, pasti sadoalah urang pernah marasoan mual. Tamasuak ambo, ambo dulu pernah juo muntah tapi jarang. Kareno ambo ko sabana manjago makan. Kareno manuruik ambo kabanyakan urang nan muntah tu dek kareno makannyo indak teratur. Soalnyo ambo mancaliak bana buktinyo disakaliliang ambo. Kalau kawan ambo ko alah talambek makan, dan pas makan inyo makan yang berlemak langsuang dan padeh. Indak lamo tu pasti inyo raso mual dan panuah paruik jo dadonyo. Kalau kawan ambo ko alah mual dan muntah, langsuang angkek tangan ambo. Soalnyo ambo tamasuak urang nan panjajok mancaliak muntahan di dakek ambo tu.


satalah bancano, urang acok maraso heran, binguan, atau indak dapek mancerna informasi nan manyadiahan. Katiko reaksi awal ko mareda, biasonyo urang dapek mangalami babagai pikiran dan parilaku. Ado babarapo tanggapan umum nan bisa tjadi pado sasurang salasi salamek dari bancano antaro lain parasaan nan intens dan indak tadugo. Biasonyo urang nan kanai bancano ko labiah murah tasingguang atau muruang dari biasanyo. Parubahan pola pikia dan parilaku. Korban bancano mungkin akan tabayang paristiwa bancano sangek jaleh, iko dapek mangalami gangguan lalok dan kahilangan nafsu makan. Sensitif tahadap lingkuangan. Katakuik an paristiwa nan mambuek takuik jo stress akan taulang baliak. Gajalo fisik nan bahubungan jo stress bantuak sakik kapalo, mual jo nyari.


katiko seseurang mandapekkan informasi bahwa inyo akan segera melakuan operasi untuak melawan penyakit nan sadang dideritanya,  ado beberapa hal nan haruih dilakuan agar operasi tasabuik dapek barjalan jo lancar. Partamo,  mamastikan bahwa tubuh mandapekkan  nutrisi nan baik sebelum operasi dimulai. Kaduo,  bagi pasien nan mamiliki penyakit parah maka biasonyo dokter akan manyuruh pasien tasabuik untuak barpuasa selama beberapa jam talebih dahulu agar dapek mampermudahkan tindakan dokter dalam mangoperasinyo. Katigo,  pasien haruih barpikir positif tahadok operasi nan akan dilakuannyo sahinggo inyo mamiliki semangat untuak hidup dan melawan penyakitnyo. hal itulah nan dapek dilakukan katiko akan manghadapi pengobatan takah operasi baik itu operasi gadang maupun operasi ketek. Diparaluan mental nan kuek agar dapat mambantu untuak malawan ganasnyo panyakik tasabuik


Ambo sebagai urang nan ado malu juo sabananyo maraso malu katiko harus malakuan hal nan indak-indak tu di muko urang lain. Ambo tajarumus kareno khilaf beduo-duo an se jo pacar ambo. Pado saaik itu ambo tacigok dek urang lain, ambo malu katiko tacigok maksiat jo pacar. Untuang se alun manga-manga lai. Ambo maraso basyukur bana indak jadi maapo-apo an pacar ambo ko. Cuman memang malunyo sampai kini. Ambo tasadar bana katiko urang nan mancigok ambo ko mancaramahi ambo. Keceknyo awak mandakek jo maksiat se indak buliah, apolai malakuan maksiat itu bana. Adzab nan gadang dari Allah katiko di ahiraik sabana nyato dan di dunio pun ado juo sanski untuak awak. Kelakuan ambo juo bisa mambuek malu keluargo, untuak itu kisah ambo ko dijadian paringek an se. Untuak kalian, jan rusak anak gadih urang dan marusak hiduik awak surang.


Di sakolah waktu itu pas bana hari senin disaaik upacaro bendera dan ambo yang manjadi petugas upacara bendera. Katiko ado kawan ambo yang mancacek bada ambo ko, kecek nyo di depan tu ambo tacaliak gapuak bana. Batanyo juo inyo apo yang ambo makan kapatang sampai gapuak mode ko. Tantulah langsuang masuak ka hati kecek kawan ambo ko. Sadiah bana rasonyo di kecek an mode tu dan ambo beranglah ka inyo. Fisik ambo ko di kecek-kecek an mode tu tantulah ambo berang. Inyo mangecek kancang lo ndak tau baa malu nyo ambo pado saaik itu. Galak se sadoalah urang jadinyo ka ambo.


Banyak nan lulus ujian, siapo yang biaso nyo malah pai jalan-jalan untuak marayoannyo? Healing kecek urang jama kini. Bababgai macam urang biasonyo malampiaskan kabahagiaanyo karano bisa lulus ujian, apolagi itu marupakan ujian nan payah bana sahinggo sengenek nan bisa lulus. Bantuak apresiasi nan bantuak jalan-jalan atau balanjo acok bana jadi tradisi. Tapi contoh lainnyo yang banyak urang rayoan adolah banazar ka diri surang. Tapi, indak saketek lo nan lupo jo nazar surang kalau alah sanang dek alah lulus ujian. Apapun bantuak apresiasi lulus ujian nan penting lulus sajo itu alah bisa dikatokan manjadi pambuktian diri ka diri surang. Siapo nan barusaha inyo nan dapek.


Dalam pergaulan sehari hari yang namonyo bakawan pasti ado bagarah dan bersenda gurau. Namun ndak jarang kadang kadang kawan ko bagarahnyo keterlaluan sampai manokok terlalu kareh sahinggo kito nan ditokok maraso kasakitan. Namonyo manusia pasti katiko badan nyo maraso tasakiti reflek untuak mambaleh, antah itu mambaleh jo tokok lambek atau dengan tanago yang samo karehnyo jo tanago nan di kaluaan kawan tadi. Kadang bagi nan ndak manarimo namuah bacakak dek garah garah itu. Berang ka kawan nan manokok wak dengan keterlaluan. Tapi manuruik ambo wajar se tu nyo. Itu lo bantuak pertahanan diri supayo ndak lanteh angan kawan ko manokok nokok


Tahun kini, salah satu k-pop grup nan tanamo di saluruah dunia akan maadoan konser gadang di Jakarta. Konser nyo akan diadoanbulan Maret bisuak. Antusias urang untuak mancaliak idola nyo indak main-maian. Tiketnyo langsuang habis yang mano konser nyo surang, diadoan salamo duo hari di Stadium Gelora Bung Karno. Antusiasnyo fans nan nio basobok idola ko mambuek sadar, Blackpink ko punyo mbanyak fans nan ado di Indonesia. Indak hanyo itu, dek antusias nan gadang banyak pulo calo tiket nan manjua tiket yang sampai puluhan juta. Salaluhati-hati karano rawan jo banyak panipuan deka adonyo momen yang dijadian kesempatan dek urang nan indak batangguang jawab.


Kini banyak urang yang balamo-lamo di toilet. Padahal toilet tu adalah tampek penyebaran kuman yang paliang capek. Toilet yang bantuaknyo barasiah se masih banyak kumannyo, apolagi toilet yang kumuah dan ndak tajago takah toilet-toilet umum di sekitar awak ko. Lah di buek-an fasilitas toilet umum jo pemerintah, tapi ndak bisa di jago jo masyarakatnyo. Akhirnyo toilet-toilet umum tu tebengkalai, dan urang-urang manahan panggilan alam sampai pulang. Baliak ka urang yang balamo-lamo di toilet. Banyak yang manyambi buka sosmed. Untuak alasan kesehatan, balamo-lamo di toilet tu ndak elok karno mambuek awak membuang banyak waktu secaro ndak sadar. Untuak itu, mari kurangi kebiasaan baok hp ke toilet mulai kini.


Kecoa merupokan salah satu serangga yang dapek menyebarkan babagai jenis bakteri dan virus  penyebab penyakik bagi manusia. hal iko dikarenakan kecoa hiduik di lingkungan yang kumuah dan mancari makan dari babagai tampek, tamasuak pembuangan sampah. Babagai riset manunjuakkan bahwa kecoa merupokan salah satu sumber bakteri Salmonella yang dapek menyebabkan keracunan makanan dan penyakik demam tifoid atau tipes bagi manusia. Kecoa bisa mencemari dengan kuman makanan atau minuman yang kito konsumsi. Katiko kito mengonsumsi makanan atau minuman yang alah terkontaminasi bakteri dari kecoa, kito akan berisiko untuak mengalami keracunan makanan dan kanai penyakik tipes. Sungguh babahayo bana yo serangga ketek yang ciek ko.


Keputusan untuak kalua dari rumah karano cinta ndak direstui dek urang tuo adolah kesalahan terbesar dalam hiduik. Kini laki-laki nan diperjuangkan pai maninggakan ambo di saaat ambo ndak punyo sia-sia. Tiok malam kini ambo hanyo bisa maratok i keadaan. Hiduik ambo alah kahilangan arah dan ndak tau harus pai kama. Sewa kostan bulan ko sabanta lai akan habis dan ambo ndak akan bisa mambayianyo karano ambo disiko hanyo bagantuang kapado laki-laki nan alah maninggakan ambo. Raso sakik hati, kecewa, sadiah, manyasa bacampua aduak manjadi satu dalam perasaan. Andai waktu bisa diulang akan ambo perbaiki sado nan tajadi. Tapi apolah dayo itu ndak akan mungkin.


Mambahas tentang baa nenek ambo katiko sakaraik mungkin agak tabu saaik ini. Padohal mangatahui hal-hal mengenai sakaratul mauik  penting juo kareno satiok manusio akan mangalaminyo. Ambo sabananyo masih sadiah katiko mambahas baa nenek ambo sabalum maningga, kareno ambo katiko nenek sakaraik bagitu maraso takuik. Sakaraik adolah raso sakik yang dirasoan oleh nenek ambo sabalum inyo maningga. Bantuak nenek ambo katiko sakaraik itu, angok nyo bantuak tacakiak, badan alah malamah, mato pancaliak an nenek kosong dan muluik manganga. Pado saaik nenek maraso kasakik an bantuak tu, ambo juo maraso takuik kareno indak siap rasonyo untuak kahilangan nenek untuak salamonyo di muko bumi ini.


Lisa sadang barjalan di koridor sekolahnya, Lisa mancaliak Postur tubuh nan inyo kenali barjalan manuju ka arah kantin. Saat itu Lisa langsung barteriak mamanggil namo kawannyo ka arah padusi nan sadang barjalan tasabuik. Mandanga ado nan barteriak di belakangnyo padusi itu segera manoleh ka arah Lisa dan tibo-tibo Lisa manjadi terkejut karano urang nan inyo teriaki tadi bukan kawannyo melainkan kakak kelasnyo. Saat itu banyak sakali urang nan mancaliak Lisa salah mamanggil namo urang dan mereka galak. Karano Lisa salah urang inyo langsung mambuek poster maminta maaf dan masuk ka dalam kelas. Satelah babarapo lama kemudian barulah Lisa keluar dari kelas dan barjalan manuju ka arah kantin sambil manoleh ka kanan dan ka kiri untuak manemukan kawannyo.


Fobia yang dialami dek manusio tantu biasonyo ado pangalaman yang malatar balakangi nyo. Sahinggo mambuek urang punyo katakuik an yang balabiah. Ophidiophobia salah satunyo namo fobia yang diidap dek kawan ambo. Inyo akan maraso takuik mancaliak ula, ambo tau itu katiko kami sadang jalan-jalan ka kabun binatang. Tanyato kawan ambo ko satakuik itu, padohal ula nyo antok se indak manga-manga di dalam kandang. Kecek nyo inyo dulu punyo pangalaman, tingga surang dirumah. Pas surang se dirumah inyo mancaliak ula, bantuak ula nyo tu warno hijau, ukurannyo indak ketek tapi indak lo gadang, taring nyo tacaliak bana tajam, muluiknyo katiko itu alah mangango. Indak ado urang yang bisa kawan ambo minta an tolong, inyo takuik bana katiko ula itu samakin maju. Untuang se indak lamo kemudia apak nyo pulang dan langsuang mambuang ula tasabuik.


Mancaliak senyum urang tuo katiko ambo ditarimo di perguruan tinggi dulu adolah salah satu hadiah nan paliang indah dari tuhan untuak ambo. Kalau disuruah nilai ma nan labiah bahagia ambo atau urang tuo ambo katiko ambo bisa masuak PTN mungkin ambo akan jawek urang tuo ambo. Jadi kalian jan pernah baranti dan manyarah bausaho. Selalu rajin baraja dan konsisten untuak selalu bisa maningkek an kemampuan kalian dalam bidang akademik. Selalu berbakti kapado urang tuo. Jan lupo selalu untuak minta doa ka urang tuo kalian katiko nio ujian bisuak. Semoga kalian bisa jadi anak nan sukses dan bisa membanggakan kaduo urang tuo.


Kabarasiahan tampek makan harus dipartimbangan katiko akan mambali makanan. Ado carito urang dapek 'bonus' cicak di samba pical ayam nan dipasannyo. Mambali makanan untuak makan malam memang manjadi caro nan palang praktis. Indak sibuk manyiapkan bahan-bahan dan mamasak, makanan bisa langusang disantok langsaung satalah siap dibali. Tatapi mamparhatikan kabarsihan tampek jualan makanan harus pulo manjadi hal  nan pantianng nan harus dilakukan. Tamprk jualan nan barasiah dan higienis manjadi faktor pantiang nan manantukan makanan tasabuik sehat atau akan banyak takontaminasi bakteri dan kototraan nan indak diinginkan. Panamuan cicak sontak mangajuik an urang nan mambali nan mano sadang manyantap basamo kawan-kawannyo jo samba merah nan mangunggah salero. Pasalnyo cicak ditamukan batuah-batuah dalam kondisi utuah dan alah balumua samba.


Katiko sadang sanang-sanang basamo keluarga di salah satu acaro nan sadanf diadoan, Sindi mandapekan telepon dari salah satu nomor nan indak inyo ketahui. Sindi nan penasaran pun maangkek telepon tasabuik. Indak lamo kalua suaro laki-laki nan mangecekan kalau Sindi mandapekan hadiah dari sponsor karano Sindi alah mandaftar dan nomor undiannyo tapiliah manjadi pemenang. Sindi nan saat itu alum picayo samo urang tasabuik hanyo maiyokan keceknyo. Untuak mambuktian informasi nan urang tasabuik sampaikan, Sindi dengan capek mangecek postingan tabaru dari tampek inyo pernah mamasang undian. Dan batua sajo kironyo nomor undiannyo adolah nomor nan tapiliah untuak manjadi pemenang. Sindi nan mancaliak itu langsuang sanang dan malonjak karano hadiah lightstick nan inyo idamkan akan inyo punyoi. Satalah itu, Sindi langsuang chat admin instagram nan maadoan undian. Mancaliak respon admin nan maminta alamat mako Sindi pun mangirim alamatnyo. Limo hari kemudian hadian undian nan barupo lightstick pun sampai karumahnyo. Sindi takajuik karano undian nan inyo iseng ikuik itu tarnyato batua.


Pasti barek rasonyo untuak manarimo kanyataan harus bapisah jo urang nan punyo arti nan sangaik penting dalam hidup kehidupan wak. Perpisahan adolah momen nan akan dialami oleh sado urang. Antah itu bapisah jarak, ruang, waktu, atau kamatian. Satalah bapisah hal nan paliang elok nan wak bisa lakukan adolah taruih bajalan dan malapehan. Wak harus bapindah (move on) ndak harus untuak nan bapisah jo pasangan, bisa lo untuak kawan dan keluarga, bahkan impian wak. Move on ndak berarti malupoan, move on labiah ka manarimo. Barantilah mambebani diri wak untuak malupoan kasadiahan sacapeknyo. Nan wak paralu lakukan adolah manarimo perasaan nan wak rasoan satalah bapisah, baru wak bisa move on


Heran bana ambo samo urang nan siap mangubik ambo ko. Kayaknyo urang ko malu dek nyo kiro ambo ko kawannyo. Makonyo nyo bae balari sakancang-kancang nyo. Sabana nyo hal biaso tu nyo. Mungkin banyak lo urang nan pernah mangalami kejadian sarupo. Cuma caro awak menangani se nan beda. Kalau ambo sadang barado di situasi mode tu hal nan pertamo nan ambo lakukan adolah minta maaf ka urang nan bersangkutan. Kecek an lo alasan awak mangubik nyo apo. Kecek an se sajujur-jujurnyo. Kecek an baso wak kiro nyo adolah kawan, saudara, atau urang nan awak kenal. Nan kaduo, barulah minta izin untuak pai. Pastinyo caro tu akan taliek labiah sopan.


Dikaja dek hewan nan awak takuik, sia nan pernah mangalami hal iko. Pasti lah indak asiang samo kajadan iko. Mungkin awak pernah mangalaminyo atau mungkin ado kawan, kaluarga atau kenalan awak nan mangalami hal iko. Kalau sempat tajadi hal iko mungki bagi sabagian urang biaso se. tapi sabagian lagi mungkin bisa sajo trauma dan indak bisa pai atau mangunjungi tampek iko. Nah kalau alah trauma awak bisa maubek scaro parlahan. Bisa awak maajak urang tu untuak konsul ka dokter atau bisa pulo awak maajak bakenalan jo hewan tu tapi malalui gambar talabiah dahulu. Baru ka hal nan labiah jaleh takah video dan mancaliak lansuang ka kabun binatang


Tanggal 14 Februari adolah tanggal nan dikenal samo masyarakat umum yaitu hari Valentine. Dimaa hari itu adolah hari untuak pasangan maungkapkan raso sayangnyo. Hari tasabuik pun adolah hari nan biasonyo dipanuhi dengan pambarian hadiah barupo coklat atau bungo. Andi dan Nadia adolah pasangan nan baru jadian tahun lalu. Dan dihari itu,Nadia mandapekan hadiah barupo bungo dan coklat dari Andi. Lelaki tu maagiahan hadiahnyo langsuang ka rumah Nadia. Nadia nan mancaliak Andi sadang dimuko rumah sambia mambaok bungo dan coklat pun indak dapek manahan rasa takajuiknyo karano Andi bukanlah pribadi nan romantis mode iko. Tapi anggapan tasabuik langsuang hilang karano kini Andi mambaok hadiah nan sangek Nadia suko.


Katiko ambo punyo kainginan nan kuek untuak mangarajoan sasuatu, ambo acok talupo jo konsekuensi nan akan ambo dapekan kalau ambo gagal mandapekan hasil nan terbaik. Satiok mandapekan kagagalan, tubuah ambo rasonyo pun ikuik bereaksi bantuak malawan ka kenyataan, ndak siap jo kegagalan nan ambo alami. Kapalo ambo sakik dan paniang . Rasonyo tekanan darah ambo turun sakatiko, kapalo ambo rasonyo baputa-puta jo badan taraso lameh ndak batanago. Ambo pun ndak bisa manyambunyian ekspresi kasedihan satiok maraso gagal, ambo jadi sulik tasenyum dan tatapan mato acok nampak kosong se pandangannyo. Kadang mancubo untuak manyembunyikan parasoan sadiah ambo ko malah mambuek reaksi tubuh ambo makin manjadi-jadi


Ditahun kini, angkatan 2018 jurusan akuntansi diharuskan untuak mangikuti Ujian Kompetensi Berbasis Komputer nan marupokan metode pangujian tahadok materi-materi nan dari semester 1 sampai 7. Ujian iko dilakukan di labour komputer fakultas. Katiko mamasuki ruangan, Eni langsuang grogi untuak ujian. Hal iko biaso nan tajadi katiko Eni gugup akan sesuatu. UKTB iko baguno untuak syarat maajuan seminar proposal. Ujian balangsuang salamo 90 minik dengan soal nan diagiahan yaitu 65 soal. Soal-soal ado nan dari bidang akuntansi keuangan, manajemen keuangan, pengauditan, perpajakan dan lain sabagainyo. Eni nan alah baraja sabalumnyo cukuik tanang katiko soal alah muncul di layar komputer. Bajalannyo waktu ujian, Eni sibuk jo karateh diateh meja jo kalkulator nan sadang inyo utak-atik untuak mancari jawaban dari pertanyaan. Duo minik sabalum waktu submit ujian abih Eni langsuang maiisi asal jawaban untuak pertanyaan nan inyo alum dapek. Tapi untuangnyo, katiko inyo manyudahan ujian nilai nan kalua lewat dari standar minimun kelulusan yaitu 75 persen betul dari jumlah soal.


Ndak ado nan manyangko kalau Ria Ricis akan menjadi sosok nan terkenal sarupo kini. Dulu ndak ado nan tau jo Ria Ricis, bahkan banyak nan mancimeeh konten nan nyo buek di Youtube. Tapi samanjak nyo dapek penghargaan sabagai pambuek konten Youtube dengan subscriber tabanyak sa Asia mambuek urang nio bantuak Ria Ricis. Dari siko dapek diambiak pelajaran sabara pun urang mancimeeh awak jan pernah didangaan. Danga an se komentar positif nan bisa mambangun awak labiah baiak ka mukonyo. Ndak ado nan tau jalan iduik. Bagi kalian nan nio jadi Youtuber tapi masih dipatah-patahan dek lingkungan kalian tetap semangat. Mulai se dulu. Beko InsyaAllaah hasil akan maikuti sasuai jo usaho kalian.


Sabalun lalok biasonyo ambo suko barandai-randai sambia overthinking. Kali iko ambo barandai-barandai baa kalau ambo hiduik surang se di suatu tampek. Ambo tingga di kota nan awalnyo ramai, tibo-tibo ndak ado urang ciek pun. Urang-urang nyo mailang, kota nan ribuik jadi haniang. Jalan-jalan isinyo kendaraan tapi ndak ado nan mangamudi. Awalnyo mungkin lasuah karno wak bisa mancubo apo nan ado di kota tu gratis dan sasuko hati wak. Tapi itu raso sanang ndak akan batahan lamo. Lamo-lamo ambo akan maraso kesepian dan sadiah karno taragak jo urang-urang apolai keluarga dan kawan. Sakatiko ambo maraso sadiah dan takuik kalau itu sampai tajadi.


Sanang bana akhirnyo ambo jo suami bisa mambali rumah di cluster ko tanpa KPR alias lunas. Banyak nan heran ba a kok samudo ko alah bisa se mambali rumah mewah duo tingkek di Ibu kota. Padahal kuncinyo cuma hiduik sederhana. Jadi bagi kalian nan nio sarupo kami apolai anak-anak mudo nan baru bakarajo dan baru manikmati lamaknyo pitih dari hasil karingek surang, jan sampai terlena. Manabuanglah dari kini karano kebutuhan tu akan selalu bertambah. Kalau kalian talambek mambali rumah beko akan baradu jo kebutuhan pendidikan anak dan lain-lain sahinggo bisa tatunda untuak mambali rumah nan marupokan kebutuhan primer awak sadonyo.


Kelahiran anak marupokan hal nan mambahagiakan dan patuik disyukuri. Beberapa urang manyambuik kelahiran bayi dengan maadoan berbagai upacara kelahiran bayi. Salah satu jenis upacara kelahiran bayi adolah aqiqah. Aqiqah adolah hal nan dianjurkan bagi umaik Islam. Dek itu makonyo sebagian urang nan baragamo islam mangarajoan untuak maneladani Nabi Muhammad SAW. Upacara aqiqah dikarajoan dengan caro manyambaliah hewan barupo domba/kambiang. saikua kambiang untuak bayi padusi dan 2 ikua kambiang untuak bayi laki-laki. Sasudah itu kambiang dimasak dan dibagi-bagian ka tetangga jo dunsanak sadonyo. Kini ko lah banyak tasadio jasa nan malayani catering khusus untuak aqiqah sahinggo mampamudah urang tuo nan nio mangaqiqah anaknyo.


Ibo wak kini jo nasib si Tina. Lah tagaduah mental jo jiwanyo. Sabana ndak takao nyo manangguang masalah nyo tu lai. Lah suko managih-nangih surang dan mamanuang-manuang se karajo nyo kini. Bamulo dari lakinyo barutang ke rentenir. Abis tu dek laki nyo lah maningga sahinggo inyo lah nan harus mambayia utang nan nyo buek dek laki nyo tu, sadangkan karajo si Tina ko hanyonkaryawan swasta biaso. Dek nyo ndak takao mambayia utang lakinyo tu sampai-sampai nyo pamaluan dek rentenir. Ndak takao kini nyo basarobok jo urang karano lah malu manampak an muko ka urang rami. Untuang lah nyo masih punyo urang gaek nan maurus nyo.


Caritonyo ambo mancaliak cirik cicak didakek-dakek dindiang kosan. Banyak juo tanyato cirik cicak tu, padohal ambo baru pai manginap tampek kawan 2 hari. Baru tinggal 2 hari banyak cirik cicak tu, di sela-sela dindiang bawah lantai. Ambo pas masuak kamar tu jajok mancaliak cirik cicak. Walaupun ketek tapi manjajok an bana, tapi manuruik ambo masiah mending lah cirik cicak ko kareno bisa langsuang disapu atau dikumpuan sakaligus langsuang. Kalua cirik hewan lain kadang bagalenyei bana, kalau nan iko lai kareh bantuaknyo. Ambo sapu se soalnyo kamar ambo surang masak urang nan mamabarasiahan, walaupun sabananyo ambo jajok bana mancaliak cirik cicak ko.


Ambo ko tamasuak urang nan baprestasi di sakolah. Satiok semesternyo ambo dapek rengking taruih. Ndak main-main, rengkingnyo ndak hanyo sabateh 10 besar, tapi selalu rengking 1. Alah jadi rahasia umum kalau ambo ko adolah anak kesayangan dari sadoalah guru nan ado di sakolah ambo karano ambo panuruik, mangarajoan PR traruih, dan punyo nilai ulangan selalu rancak. Hingga di suatu katiko, ambo lupo mambawo buku PR.  Mungkin ndak sangajo pas mamasuak an bekal ka dalam tas ambolupo mamasuak an buku PR nan ambo latak di ateh meja baraja. Dek iko adolah kejadian pertamo kali ambo ndak maagiah an PR mako ambo sangaik cameh, takuik, sampai jantuang ko badabuak-dabuak karano takuik diberangan dek guru. Ambo takuik disuruah tagak di muko kelas sapanjang jam pelajaran dek gara-gara ndak buek PR. Tapialhamdulillah, karano ambo salamo ko ndak pernah ndak mangarajoan PR, alasan ambo ditarimo dek guru sahinggo ambo ndak jadi kanai berang.


Maagiah apresiasi atas pancapaian urang tadakek adolah hal nan dapek dilakukan untuak mamotivasi urang tasabuik untuak bangga aateh pancapaiannyo sahinggo dapek mamanfaaatkanyao untuak bakembang. Manuruik penelitian, mambari hadiah dapek mamperbaiki motivasi dan suasano hati. Pancapaian takah maraih juara katiko olimpiade atau juara kelas. Pambarian hadiah iko indak harus barupo barang maha, bahkan babantuak piala sabagai bantuak ataeh pancapaiannyo pun dapek manigkekan motivasinyo untuak maraih pencapaian nan labiah banyak. Jadi sabagai urang tadakek hendaklah manghargai atau maagiah apresiasi ateh pancapaian. Dengan bagitu, inyo dapek maraso ado urang nan sanang samo pancapainnyo. Hadiah pun indak haruih babantuak barang bahkan ucapan salamek dengan tulus pun alah manjadi hadiah nan berhargo.


Waktu ketek ambo pernah ditingga dek amak ambo di rumah. Katiko itu amak ambo pai ka pasa dan di rumah indak ado siapo-siapo salain ambo. Sabananyo saat amak ambo pai, ambo sadang lalok karano katiko itu hari minggu pagi. Namun, indak lamo katiko amak ambo pai, ambo jago dari lalok. Katiko ambo jago lalok ambo  takajuik maliek lampu rumah mati dan indak ambo tamukan siapopun di rumah. Ambo pun langsuang mancubo untuak mambuka pintu rumah, tapi tarnyato pintu rumah dikunci dari lua. Ambo maraso katakutan saat itu karano ambo kiro ambo ditinggakan dek amak ambo. Namun, saat ambo manangih karano takuik, amak ambo pulang dan langsuang mananangkan ambo.


Carito tantang sarawa nan cabiak adolah carito nan mamalukan sarato paliang lawak. Hari itu waktu ambo masih kuliah ambo baru pulang dari kelas di kampus dan langsuang pai ka UKM marching band nan ado di kampus. Kabatulan waktu itu adolah latihan awal untuak mahawiswa baru nan masuak manjadi anggota UKM. Babarapo kawan ambo dan senior manjadi pandampiang sarato palatihan untuak awal partamuan. Karano hari itu waktu nyo mepet samo kuliah ambo, jadi indak bisa pulang dulu untuak mangganti baju, jadi masih makai baju kuliah. Ambo waktu itu mamakai kameja dan celana bahan nan emagn indak bisa dibaok untuak malakukan gerakan sacaro bebas. Jadi, katiko ambo mamparagakan babarpo gerakan dasar karnao talalu basamangek, indak sangajo sarawa ambo cabiak dimuko anggota baru. Sakiang malunyo ambo, muko ambo manjadi merah dan pulang minjam saruang sekre untuak pulang ka kosan.


Maria gagal dalam tes panarimoan tanago kerja Badan Usaha Milik Negara. Maria gagal waktu wawancara jo user, disitu rasonyo maria sadiah bana karena perjalanan inyo alah tahanti di wawancara tu. Walaupun maria sadiah dan manyasa tapi inyo tau lo penyebab indak bisa manjawek dengan lancar pertanyaan user. Maria ko kurang baraja manyampaikan dan manjawek sesuatu secara tatap muko, maria kurang tau baa carongo Interview user. Padohal nialai maria gadang wakfu Tes online jo Interview onlien tapi karena inyo sepelekan jadilah yang harusnyo inyo bisa jawek tapi waktu di depan user ndak bisa. Manuruik maria kegagalan dalam hiduik nyo ko hanyolah sebagai palajaran untuak manuju yang ado didepan inyo bisuak nan tatunda.


Untuak urang nan panjajok bantuak ambo ko. Pasti nio tasasak mode apopun indak ka nio mandakek. Bantuak ambo mancaliak toilet tampek ambo baranti ko. Sabana manjajok an, bantuaknyo pas masuak alah tacium baunnyo, dari lua teras toilet tu alah kumuah, banyak bercak sendal, ado bakeh tanah, banyakloh sampah, didalam toilet tu kuniang bana. Pokoknyo sabana manjajok an kalau ambo kecek an bantuak dari toilet tu. Kawan-kawan ambo pun kalau nan mancaliak iko ambo raso akan marasi jajok juo. Akhirnyo ambo indak jadi ka toilet tu kareno ambo urangnyo panjajok. Apolai mancaliak nan mode tu. Labiah ancak ambo cari toilet nan lain.


Satiok bank ulang tahun, bank biaso maadoan undian untuak nasabah-nasabahnyo nan setia dan loyal dengan hadiah nan lua biaso, dari alaik elektronik sampai oto. Novi adolah salah satu nasabah loyal dari bank tasabuik. Poin transaksi alah cukuik banyak dan bisa dituka untuak ikuik undian. Novi iseng-iseng sajo manukaan poin transaksinyo untuak undian dek maraso sayang se kalau poinnyo ndak pernah dipakai. Novi ndak terlalu baharok ka manang undian. Waktu hari ulang tahun banknyo, Novi dapek telepon dari bank tasabuik kalau Novi manang undian dan dapek ciek honda. Spontan se Novi takajuik ndak picayo iseng-isengnyo bisa mahasilan honda ciek. Novi lompek-lompek dek sanang mandapek telpon manang undian dari bank. Inyo ndak manyangko bisa dapek honda ciek.


Kalau kalian caliak di sapanjang jalan manuju pantai gondoria tu banyak urang nan manggaleh sala lauak, karipik udang, karipik sala, dan masih banyak jenis gorengan lainnyo nan sangaik manggugah salero bagi sabagian urang. Tapi ambo pribadi ndak pernh sakali pun nio mancubo makanan nan nyo jua dek urang-urang tu. Sabananya bukan karano menu nan nyo jua. Ambo suko bana jo sala lauak dan karipik udang tapi caro penyajiannyo tu nan mambuek ambo ndak nio untuak mancubo nyo. Bayangan se lah bara banyak nyo abu jalan nan malakek ka makanan tu karano makanan tu takambang se di pinggia jalan. Mungkin sabagian urang ndak paduli tapi ambo sangaik paduli terhadap hal iko.


Ndak ado nan malarang kalian untuak mamaliaharo binatang di rumah. Cuma jan sampai binatang nan kalian paliharo tu mambuek rusuah urang. Contohnyo se tetangga ambo. Nyo punyo ayam tapi bakaliaran se disekitar komplek rumah ko. Alah jaleh komplek rumah ko rumahnyo ndak bapaga jadi kalau binatang tu ndak di kandangan manggaduah ka nan lain. Nyo bae taccirik bagai di pakarangan rumah urang. Nan labiah parahnyo sanak ambo ado nan takuik jo ayam. Malah bisa dikecek an pobia. Takuik bana nyo kalau di kaja dek ayam tu. Jadi tolonglah diparatian kenyamanan awak basamo. Nan namonyo awak batatangga ko alah seharusnyo saliang tenggang manenggang.


Kantuik iolah hal nan takadang indak dapek ditahan walaupun awak alah barusaho sakuek tanago, apo lai katiko mamng dalam kaadaan nan indak mamungkinkan, contoh nyo katiko awak bana bana tasasak nan buang aia, tapi kaadaan indak mamungkinkan, dek alah indak tahan bana akhianyo tapaso untuak manahan kantuik, ruponyo kantuik ko alah indak tatahankan sahinggo katiko barusaho ko bukannyo malah ndak babunyi namun malah akhianyo kantuik ko kalua disaratoi jo isi paruik nan lah ditahan sadari tadi sahinggonyo bukan maelakan malu namun malah mambuek awak manjadi tambah malu. Sahinggo indak barani dan indak tau dimano ka manampekan muko awak lai do. Saolah olah sado urang mancaliak awak.


Demam pangguang biasonyo manjadi katakukan surang untuak babarapo urang. Damam pangguang adolah kakhawatiran, katakuik an atau fobia nan bahubungan jo panampilan di muko panonton atau kamera. Bantuak katakuik an ko dapek mandahului atau manyaratokan panampilan di muko umum. Pikiran-pikiran yang indak paralu langsuang tibo di kapalo kalau alah naiak pangguang. Raso akan digalak an dek urang, takuik salah, takuik salah mangecek di muko urang banyak awal dari raso demam pangguang tu mulai marasuki badan. Padahal pikiran-pikiran bantuak itu hanyo sabagai sugesti indak mandasar dan raso pacayo diri nan randah pado diri surang. Tetap tenang dan maningkek an kapacayo diri bisa manjadi kunci untuak manghilangkan raso damam pangguang.


Malu marupokan hal yang wajar dimiliki manusia. Hanyo sajo jiko katalabiahan ndak elok juo do. Mungkin yang balabiahan ko disebaban ado trauma atau kejadian masa lalu. Tapi awak harus badamai jo raso malu tu. Maskipun indak mudah, tapi ado babarapo langkah untuak mangatasi hal itu. Yang patamo parhatian apo yang mamicu raso malu datang. Cubo evaluasi atau tulih apo sajo yang mambuek awak maraso malu. Langkah kaduo, ubah pikiran wak. Takadang pikiran negatif dapek manjadi racun bagi raso malu yang alah wak miliki. Langkah katigo, tarimo diri kalau awak memang maraso malu. Tapi hal tasabuik injan bakapanjangan. Langkah kaampek, jauhan urang-urang yang mambuek raso malu wak muncua, dan yang tarakhia dan paliang pantiang maafan diri wak surang atas apo nan tajadi yang mambuek adonyo raso malu.


Sabana ndak manyangko ambo manang undian shampo. Dari nan awalnyo cuma iseng ikuik undian dek gara-gara kawan ambo manandoi namo ambo di instagram. Tau-taunyo tadi pagi ambo dapek pemberitahuan kalau ambo tapiliah manjadi salah satu urang nan baruntuang mandapek an paket perawatan rambuik dari merek keratin. Kebetulan ambo butuah bana lo paket perawatan tu soalnyo alah bara lamo ko ambo lah jarang lo marawat rambuik. Dari undian tu ambo dapek sampo, conditioner, masker rambuik, vitamin rambuik, dan sprai rambuik dari merek nan mangadoakan undian tu. Bisuak ko ambo cubo lo ikuik undian-undian nan lain. Siapa tau razaki ambo lo disinan.


Kini ambo baru sadar tanyato pantiang bana untuak mempertahankan kepercayaan urang lain ka awak. Ambo dulunyo urang nan manyapelehkan sadoalah kecek urang tuo ambo ataupun urang lain nan ambo sayang. Ambo mambuek kecewa urang tuo ambo juo karena alah mamakai pitih sakolah nan harusnyo ambo bayarkan ka sakolah. Sadiah bana ambo waktu sadar baa ambo alah mangacewakan kaduo urang tuo ambo. Manuruik ambo ndak ado kato talambek, kini kalian nan mode ambo harus barubah lai. Kepercanyoan itu memang indak nampak tapi sangaik bahargo. Mangecewakan urang nan awak sayang baru taraso kalau inyo alah pai dari kehidupan awak akan mambuek awak bagitu manyasa dan indak bisa dirubah lai. Sabalum itu tajadi rubahlah kelakuan buruak awak dan sayangilah urang nan awak sayangi.


Katiko awak mancaliak kecelakaan dijalan sabananyo apo yang harus awak lakuan. Tantu awak punyo raso ingin manolong. Katiko awak manolong, indak disadari se awak kanai juo talibaik dalam kasus tasabuik. Dijadian alah saksi untuak kejadian kecelakaan, yang artinyo harus baurusan jo hukum. Untuak itu supayo indak disalahan, caliak apokah masih hiduik urang tasabuik atau alah maningga dan agiah tando supayo bisa mamudahkan patugas medis, dan jan manyantuahnyo dulu. Katiko awak mancaliak palaku saharusnyo awak bisa managaak kabenaran. Untuak itu bagi awak kasadonyo jan takuik manjadi saksi kacelakaan, untuak bisa mamparmudah kasus yang tajadi salasai. Cukuik panggia langsuang pihak bawajib katiko awak mancaliak dan jan manyantuah korban kalau awak takuik.


Hari ko adolah hari ambo tampil di pangguang sabagai perwakilan kelas di acara pentas seni di sakolah ambo. Katiko persiapan rasonyo alah maksimal. Tibo-tibo pas manyanyi di hari H suaro ko ndak kalua. Musik pangiriang alah bamain sedangkan nan suaro ndak kalua. Betapa paniknyo ambo saat itu. Jujur katiko di tanyo dek kawan-kawan pas salasai tampil ambo ndak tau harus manjalehan apo. Nan ambo rasoan tu cuma tagang se di ateh pangguang. Salabiah dari itu ndak ado. Kalau kecek kawan ambo, saat itu ambo kanai panic attack (serangan panik). Biasonyo serangan panik ko banyak tajadi saat urang tampil di muko umum.


Sabananyo ambo alah tabiaso hiduik surang di perantauan samanjak ambo kuliah ka Jawa. Tapi walaupun alah tabiaso kadang-kadang perasaan sadiah karano hiduik surang tu muncul sacaro tibo-tibo. Biasonyo perasaan tu muncul katiko setelah sibuk jo hiruk pikuknyo karajo tibo-tibo sampai di kostan dihadok an dengan suasana sunyi nan bertolak belakang jo situasi di kantua sabalumnyo. Ka manalepon urang tuo di kampuang pasti alah lalok, ka mandanga musik kareh-kareh pun mambuek tetangga tagaduah. Satu-satunyo caro nan biasonyo ambo lakukan dalam situasi saroman tu adolah solat sunah, badoa ka tuhan, sambia mambaco ayat-ayat suci Al-ur'an. Setelah mangarajoan hal tasabuik hati nan awalnyo kosong manjadi labiah tanang.


Kamatian adolah hal nan alami dan ndak bisa dielakan. Kamatian mambaok kasadiahan dan penderitaan untuak keluarga nan ditinggaan. Kasadiahan nan dirasoan oleh keluarga bisa berkurang kalau dapek marelakan urang nan maningga. Salah satu caronyo yaitu maingek dan dan manganang kabaiakan urang nan maningga dengan caro malakuan upacaro kamatian. Upacaro kamatian adolah kagiatan nan dilakuan oleh sanak keluarga untuak maanta urang nan maningga. Salah satunyo dilakuan oleh urang-urang Tionghoa. Urang Tionghoa nan baragamo Buddha maanggap kalau kamatian bukan lah akhir dari kehidupan. Kamatian ndak bararti putuihnyo ikatan jo sanak keluarga. Wakatu berkabung sanak keluarga diwajiban untuak mamakai baju tatantu. Untuak anak laki-laki harus manggunoan baju dari kain blacu, sadangkan nan padusi ditambuah jo kain nan karucuik nan manutuik kapalo.


Maludah sambarangan ndak hanyo dianggap indak sopan, tapi dapek manimbulan potensi atau panyakik-panyakik bahayo bagi urang lain di sekitar awak baiak malalui kontak langsuang atau pun malalui udaro. Salah satu rasikonyo tu adolah dapek manuluaran panyakik babahayo. Panilitian mamaparkan bahwasonyo katiko urang yang punyo panyakik tatantu maludah di sambarangan tampek, virus, bakteri yang babahayo akan bapindah dari ludah dan masuak ka hiduang, tanggorokan, dan paru-paru urang yang mahiruiknyo. Kalau bak itu, jumlah panyakik, bak tuberkulosis, hepatitis, meningitis, atau Epstein-Barr, dapek ditularan. Panyakik-panyakik tu dapek bapindah malalui droplet (patikel aia kaciak) yang batugas untuak mambaok mikroorganisme, yang indak sangajo di hiruik urang lain.


Jarang ado urang nan mamiliah untuak manjalani hiduik surang taisolasi indak nio bainteraksi langsuang jo urang lain tanpa alasan tatantu. Umumnyo yaitu dikaranokan kurang nyamannyo atau hilangnyo kepercayaan tahadok lingkungan nan biaso inyo tinggali. Sabananyo indak ado urang nan nio hiduik surang, satiok urang memerlukan interaksi dan rasa sayang karano manusia sejatinyo adalah makhluk sosial. Tapi katiko inyo punyo masalalu nan kurang menyenangkan di lingkungannyo nan dulu, itu hak inyo untuak bapindah atau mamutuihan hubungan jo urang nan talibat. Sahinggo inyo mandapekan raso nyaman untuak dirinyo surang sebab cuma mamikian kebahagiaan dirinyo sendiri dan maraso indak mampu untuak mambahagian urang lain.


Paliang jajok bana kalau mancaliak ado makanan busuak pas nio makan. Iko tajadi di diri ambo surang, pas lapa paruik malam-malam nio makan. Rancano nio makan roti kareno itu se yang ado nyo. Kareno memang manuruik ambo kalau pas makan mancaliak hal nan busuak tu manggaduah salero makan jadinyo. Pas itulah ambo tacaliak kalau roti nan ambo bali kapatang alah busuak. Ondeh jajok bana ambo mancaliak roti busuak. Baa kok bisa capek bana roti tu babaun, alah basi se dan bajamur hijau. Sabana tabukti kan alah jajok bana ambo jo roti itu, bisuak indak nio ambo bali roti di tampek itu lai.


Gian baru mengadopsi kuciang Persia yang dibalinyo di facebook patang. Sanang bana Gian pas mancaliak kuciangnyo lah ado dirumah. Sabana mandehnyo malarang Gian piaro kuciang ras. Alah dikecek-an kalau payah mauruih kuciang ras tu, apolagi mambarasiahan ciriknyo. Tapi gian kareh juo, lah dibalinyo sagalo keperluan kuciang tu mulai dari kasiak khusus kuciang, makan kariang makan basah dan lain-lain. Sado kebahagiaan Gian hilang katiko nyo harus mambarasiahan cirik kuciangnyo yang tacirik di ateh kasua. Dengan perasaan jijok Gian tapaso mambarasiahan dan manuka sprei rumahnyo. Padahal ko baru hari pertamo inyo punyo kuciang di rumah, tapi lah panek se karno kuciangnyo banyak ulah


Sajak 2 hari nan lalu Tika indak bakarajo di perusahaan tampek inyo bakarajo dulu lai. Tika alah ditetapkan masuak ka dalam daftar urang nan kanai PHK, sadiah bana tika waktu mandanga namonyo disabuik juo. Awalnyo alun picayo lai si tika ko, setelah inyo caliak karateh tu baru inyo ndak bisa berkata-kata lai. Sadiah bana katiko awak alah nyaman di tampek karajo tapi indak bisa disiko lai karena alah kanai PHK. Baa caronyo mangecek ka atasan lai, namo awak ko alah tabuek di karateh tu. Sakik bana perasaan tika, indak bisa juo basobok jo kawan-kawan inyo di tampek karajo tu lai.


Kalian pernah ndak si maraoan baa tingga surang, hiduik surang ko taraso bana sadiah nyo. Apolai kalau awak alah tabiaso rami, tibo-tibo tingga surang labiah taraso bana langangnyo. Baa yo rasonyo tu bisa ambo gambarkan bantuak sadang tingga di ruang nan kosong warno putiah dan basekat do, nio manga ss awak ndak tau. Baa lai alah nasib ambo mode ko ditingga urang nan ambo cinto, ambo dibaok pai jo suami ka rantau dan inyo karajo jauah di luar negeri. Amak jo apak ambo cinta patamo ambo ado di kampuang, nan suami ambo cinta kaduo sadang bakarajo labiah jauah lai. Ambo alun punyo anak jadi taraso bana surang-surang se.


Katiko SD biasonyo rutin diadokan suntik gratis satiok tahunnyo. Bagi anak-anak SD tantunyo iko bukanlah suatu hal nan manyanangkan. Ambo salah satu urang nan maraso takuik disuntik katiko ketek. Ado banyak hal nan mambuek ambo takuik disuntik waktu itu. Ado ciek carito katiko sakolah ambo mangadokan suntik gratis seperti biasonyo. Katiko itu ambo masih kelas 2 SD. Karano ambo maraso sangaik takuik akan disuntik, ambo kabur dari sakolah sampai mambuek guru ambo paniang. Saat itu ambo kabur pulang ka rumah dan mambuek amak ambo binguang karano ambo pulang sabalum jamnyo. Namun, pado akhirnyo ambo tetap disuntik karano guru ambo datang ka rumah dan manjapuik ambo.


Mutia sajak ketek rasonyo bisa dikatoan jarang kalau sadang ulang tahun tu dirayoan. Mutia pun alah tabiaso se kalau indak rayoan, malah inyo sanang kalau masih ado juo yang maucapan inyo. Tibonyo keluarga mutia diam-diam mambuek suprise untuak ulang tahun mutia yang ke-17 karena biasonyo umua iko dinanti bana jo anak remaja untuak dirayoan. Keluargo mutia pun bapikia untuak marancanokan acaro ulang tahun untuak mutia. Takajuik dan sanang bana mutia bisa diagiah keluargo yang sayang dan peduli jo inyo. Walaupun bak itu, manuruik mutia hari ulang tahun tu indak paralu bana dirayoan supayo indak mambarek an, cukuik jo doa dan ucapan se mutiah alah sanang.


Manjadi saksi kacalakaan tantu marupokan suatu hal nan sangaik manakuikkan bagi kabanyakan urang. Bagaimano tidak banyak nan akan kito alami katiko kito manjadi saksi kacalakaan. Salain itu katiko manjadi saksi kacalakaan pun biasonyo kito akan dimintai keterangan manganoi kajadian tersebut. Dan kasaksian kito itu pun harus bisa dipatangguang jawabkan kabanarannyo. Jikok kasaksian nan kito barikan tarnyato salah atau indak sasuai jo kajadian nan sabananyo maka kito harus siap mampatangguang jawabkannyo di pangadilan. Kacalakaan biasonyo akan manyababkan korbannyo mangalami luko sahinggo lokasi kajadian akan panuah dek darah. Hal iko tantu sangaik manakuikkan untuak urang nan indak bisa mancaliak darah. Dan itu bisa mambuek urang nan indak bisa maliek darah maraso lameh dan hilang tanago.


Katiko liburan sakolah pai baranang di waterboom waktu sakolah sasuatu nan paliang ditunggu. Waterboom jo kolam baranang biaso nyo babeda karano waterboom labiah banyak kolam dan wahana nan bisa dicubo, dan lahannyo labiah luweh. Paliang antri waktu itu saluncuran nan panjang dan tinggi. Jadi waktu itu nio mancubo lo karano alun pernah manyubo saluncuran nan panjang lain. Akhirnyo mancubo, katiko maluncua kironyo labiah ka saram dibandiang manyanangkan. Pas sampai dibawah langsuang maambiak angok panjang dek takuik salamo maluncua. Tapi waktu itu dek lamo bana dibawah suluncuran urang nan diateh kanai dan tasipak ka bawah dan kadaan kolamnyo waktu itu agak dalam. Sakatiko barusaho untuak muncua ka pamukaan, masalahnyo payah barangok sakaligus takajuik.


Katiko awak diancam tantu rasonyo takuik bana, apolai kalau ancaman nyo tu mambahayoan keluargo awak atau diri awak surang. Seperti carito Novi yang pernah diancam dek pacar inyo kalau sampai indak nio bahubungan badan akan diancam dengan kato mambunuah. Novi sabana manggaretek dan katakuik an katiko itu. Inyo manyasa bana alah pacaran, memang batua kalau pacaran adolah hal yang indak batua. Kareno selain maksiat indak sadoalah urang itu elok katiko pacaran. Untuak itu nan awak masiah mudo, jan habih an wakatu mudo awak kapado hal yang sio-sio. Apolai mamiliah untuak pacaran sacaro diam-diam. Kareno cowok yang elok indak mungkin maajak cewek nyo untuak hal yang aneh-aneh.


Maso ketek dulu kan ndak ado oto atau kendaraan lain dirumah Salsa. Jadi inyo salalu bajalan kaki kalau nio kama-kama jo amaknyo. Pai ka pasa waktu itu kan amaknyo maninggan inyo sabanta ka tukang sayua soalnyo amaknyo nio ka tampek tukang jual dagiang. Tibonyo ado urang jahek nan nio mamakso ikuik inyo. Untuang salsa manjariak dan tukang sayua tu langsuang manarik tangan salsa dari urang jahek tu, hampia se salsa diambiak urang jahek. Sampai kini kalau batamu jo urang nan mancurigakan gerak geriknyo ditampek umum ingek nyo jo trauma itu. Salsa ko mangatasi kacameh an nyo dengan caro fokus ka dirinyo, lalu manyiapkan dan bahati-hati salalu, siap tu mancari tampek nan aman,Tarakhir mancubo untuak memberanikan diri.


Dihari Malam Jumat, Andi nan saat itu sadang baliak dari kampus mamutuihan untuak lalu jalan pintas karano jalan raya kini sadang macet. Hari nan alah malam pun indak mambuek kaputtusan Andi goyah walaupun lalu kuburan. Karano Andi alah biaso lalu situ katiko inyo baliak. Tapi antah baa rasonyo malam itu Andi sangek marinding katiko malalui jalan tasabuik. Jadi, waktu andi alah tibo di jalan dakek kuburan tasabuik Andi mancaliak ado sosok nan manyarupoi mayat nan alah tabungkuih samo kain kafan. Kain kafan nan kumuah disertai wajah nan alah rusak takah alah digigik samo cacing dan lain sabagainyo sahinggo bantuaknyo cukuik hancua. Salain itu, gerakan nan malonpek-lompek dengan jarak sampai 5 meter itu mambuek Andi langsuang gas motornyo. Andi yakin nan inyo caliak katiko di kuburuan tasabuik adolah sosok pocong.


Di sakolah acok tajadi saurang siswa maraso dipamaluan. Ado banyak sabab, kek digarah-garahan kawan, di galak-galakan dek baju cabiak, diberangan guru dek nilai buruak, dan sabagainyo. Malu yang disababan dek ulah lingkungan sakolah tarutamo kawan-kawan ko banyak dampak buruaknyo bagi sasaurang yang di galak-galakan. Mako di situ ado peran guru yang pantiang dalam manangani hal tasabuik. Caro guru mahilangan raso malu tu hinggo gadang yaitu injan biaan parasaan malu siswa tu mambakeh dihatinyo. Dengan caro apo pun awak sabagai guru harus tau psikologi anak didik wak surang. Ado siswa yang mudah maraso malu dan mambaok ka hati, ado juo yang maraso bodoh amat. Nah siswa yang mambaok ka hati ko harus wak pahatian salah satunyo dengan caro mangecek face to face dan mambari konseling ka anak tu.


caro bangkik dari pengalaman gagal berbisnis yaitu manarimo keadaan dan mananangkan pikiren karano kegagalan dapek dirasoan samo siapopun. Indak ado alasan untuak manyarah dalam barusaho. Satalah itu malakukan evaluasi agar dapek baraja dari kesalahan nan tajadi di maso lalu dan dapek diperbaiki di maso mandatang. Dalam kagagalan indak manjadikan alasan untuak manguruang diri, tapi hal iko dapek digunoan untuak mancari solusi dengan mambangun relasi samo urang nan labiah profesional. Lalu, mancubo untuak mambangun baliak usaho dengan rencana nan baru dan labiah elok dari perencanaan sabalumnyo. Baraja dari kesalahan nan lalu, usaho kini haruih dilakukan dengan maksimal. Tetapi jiko masih gagal mako cubo caro lain nan labiah efektif. Asal jan pernah manyarah.


Caritonyo pas ambo nio ka kampus di siang hari paneh, ambo bajalan surang. Kareno lumayan jarak kosan ka kampus ambo bajalan palan-palan se, kareno baru siap mandi indak mungkin harus bakaringek lo liak. Kareno ambo bajalan indak tagageh jadi taraso dek ambo kalau ado urang yang maikuik an langkah ambo dari balakang. Ambo mancigok saketek kabalakang, tibonyo inyo baranti dan pura-pura mancaliak kabawah. Bajalan ambo ikuik bajalan juo inyo. Siao tu ambo cubo baranti lai, ikuik baranti juo inyo. Dari paragek nyo inyo nio maikuik an ambo, ndeh takuik bana apolai ambo surang se dijalan itu. Langsuang lah ambo balari, untuang se lari ambo labiah capek dari urang asiang tu.


Ndak manyangko kironyo ambo bisa ditimpa masalah sagadang ko. Ambo kahilangan Honda wakatu pai ka pasa. Honda itu ambo parkiran di muko musajik padohal, tapi ado se urang jaek nan mancurinyo. Honda ambo mereknyo scoopy warno merah, dan di badan honda nyo ado stiker hello kitty gadang dengan nomor plat BA 1998 J. Helmnyo nan warno coklat merek NHK ambo latakkan di ateh tampek duduak ilang lo dibaok dek pancurinyo. Alah bacari dan batanyo ka tukang parkir di sinan, ndak ado ciek pun nan tau. Ambo takuik bana maagiah tau apak ambo, tapi akhirnyo ambo telpon juo sambia manangih-nangih ngecek ka apak ambo kalau honda scoopy kasayangannyo ado nan mancuri.


Ndak manyangko ujuang nyo akan sarupo iko. Jantuang raso ka baranti katiko mandanga anak ambo divonis mangidap panyakik magh akut sahinggo harus dirawat intensif di rumah sakik. Kecek dokter penyebab dari panyakik anak ambo ko adolah karano acok mangkonsumsi makanan padeh sahinggo mambuek lambuangnyo luko. Memang akhir-akhir ko ambo acok caliaknyo makan indomie nan sadang hits di TV, yaitu mie samyang dari Korea. Manyasa rasonyo karano ambo ndak malarangnyo untuak mamakan makanan padeh tu. Kini hanyo kesembuhan nan ambo harapkan untuak anak ambo. Untuak ibu-ibu di luaran mudah-mudahan pengalaman ko bisa dijadikan contoh. Jan bia kan anak-anak awak untuak mangkonsumsi makanan padeh balabiahan. Kontrol apo se nan nyo makan. Jan sampai manyasa di kamudian hari mode ambo.


Ambo ko akhir-akhir kini memang nio marutinkan untuak baolahraga. Olahraga nan ambo lakuan tu bamacam-macam. Banyak bana manfaaik nan ambo raso cirinyo olahraga nan ambo lakuan tu alah batua kareno ambo lalok labiah lamak, bakaringek, energi tubuh ambo maningkek, barek badan mulai turun, dan tabantuak otoik badan ambo. Kiro-kiro mode itu lah, biasonyo olahraga di rumah ambo tapi kadang di gym. Pas ambo ka gym tibo-tibo se ado nan mangecek an baun. Pas itu ambo alah salasai olahraga tapi memang alun barasiah-barasiah lai, tapi malu bana pas dikecek an baun katiko salasai olahraga tu. Padohal namonyo juo urang baru salasai olahraga, indak mungkin ambo agiah banyak minyak wangi.


Banyak kasus dimano urang maningga karano bunuah diri. Korban bullying bisa jadi salah ciek panyabab urang malakuan bunuah diri. Bullying atau mancimeeh adolah tindakan jaek. Dimano awak bausaho malakuan panindehan atau kakarehan nan dilakuan sacaro sangajo dan balanjuik taruih-taruihan. Hal iko batujuan untuak manyakikan fisik ataupun batin urang nan awak cimeeh. Kadang tindakan ko alah manjadi kabiasaan, sahinggo pambuli atau nan mancimeeh indak sadar kalau inyo alah manyakikan urang tarlalu dalam. Urang nan mambuli acok maabaian sakik nan di tarimo korban, bahkan acok capek malupoan kajahatannyo. Sadangkan korban nan di buli bisa kanai sakik nan lua biaso. Acok kali sakik nan ditarimo bisa mambuek korban sakik hati ataupun fisik nan payah untuak ilang, atau bahkan bapikia untuak maakhiri iduiknyo. Karano itu Marilah awak samo samo iduik saliang manghargoi dan indak saliang manyakiti.


Masih taingek kejadian di sore hari tu, katiko ambo sadang santai-santai mananti kawan ambo nan lain untuak pulang samo tibo-tibo tanah ko baguncang. Guncangnyo kareh bana. Dek takuik kanai bangunan-bangunan tinggi kampus ambo nan runtuah ambo bae balari ka lapangan. Sakatiko suasana santai tadi langsuang barubah drastis. Katiko baniek untuak pulang ternyato kendaraaan dari bawah ka ateh alah rami karano tasebar isu aia lauik alah naiak sahinggo urang bagageh untuak pai ka daratan nan labiah tinggi. Dek sangkiang raminyo kendaraan saat itu banyak urang nan maninggakan otonyo dan bajalan kaki mancari tampek nan labiah tinggi. Suasana mencekam bana saat itu. Tampang urang-urang alah cameh sadonyo. Ambo hanyo bisa manangih karano rumah ambo dakek lauik. Tapi untuang lah ndak tajadi apo-apo.


Untuak ngeprank kawan ambo nan sadang baulang tahun kami berencana malibatkan pacarnyo. Jadi kami mambuek carito kalau pacarnyo ko kecelakaan katiko akan mahadiri acara ulang tahunnyo. Untuak meyakinkannyo, sabalum hari H kami ma makeup an pacar kawan ambo ko dengan makeup karakter nan mambuek mukonyo ko hancua. Setelah itu kami suruah pacarnyo untuak mamoto mukonyo nan hancua tadi supayo pas hari H bisa dikirimkan ka kawan ambo di saat acara ulang tahunnyo. Rencana terakhir adolah maminta pacar kawan ambo untuak datang pas akhir-akhir acara di hari H. Rencana pun bajalan dengan lancar. Ndak ado kato nan bisa diucapkan dek kawan ambo nan sadang baulang tahun katiko mandanga pacarnyo balangga di perjalanan. Sedangkan saat itu inyo manunggu-nunggu kedatangan pacarnyo untuak bisa maambuih lilin basamo. Apo lai katiko foto pacarnyo sadang luko-luko dikiriman ka hpnyo. Marauang nyo manangih. Padohal pacarnyo alah ado di tampek pesta ulang tahunnyo. Ndak bara lamo kamudian dek bantuak kawan ambo samakin kacau akhirnyo kami manyuruah pacarnyo untuak kalua dan maagiah tau kalau nan disabuik an tadi tu cuma prank.


Tika bahagia bana bisa manikah jo urang nan salamo ko inyo cinto. Padohal sabalum inyo nio manikah, urang tuo tika indak satuju. Tika jo calon tika salalu mancubo untuak maluluahkan hati urang tuo tika. Hal-hal nan elok pun alah ditampak an, dan syarat-syarat yang di nio pun alah tapanuhi. Akhirnyo urang tuo tika alah satuju dan mancaliak kasungguahan calon tika. Tika sanang di hari pernikahan inyo sadoal urang merestui. Manuruik tika restu urang tuo sabana penting dan mayakinkan urang tuo jo pilihan awak paralu juo. Bantuak nan awak caliak salamo ko urang-urang nan barumah tanggo kalau indak direstui jo urang tuo pasti banyak kendala nan inyo hadapi di tangah pernikahan.


Katiko Lisa baru baliak dari liburannyo  yaitu 2 minggu kini mangharuihkan Lisa untuak mamulai aktivitasnyo kambali yaitu mamasak untuak makanannyo. Namun katiko inyo mambuka tampek nasi inyo mancaliak ado nasi nan alah barbulu serta tampek masih inyo mancaliak ado nasi nan alah barbulu serta mampunyoi baun nan sangek indak lamak. Katiko inyo mambuka tampek nasi itu langsung tacium baun nan sangek manyangek dan sontak sajo Lisa langsung manjauh. Dan satelah Lisa siap barulah inyo mangambil nasi nan alah busuak itu lalu mambuangnyo ka tong sarok. Salain itu jugo Lisa mancuci wadah tampek nasi itu sahinggo baun nan tertempel dapek manghilang. Dan nasi busuak nan ado di tong sarok itu langsung dibuang keluar agar baunnyo indak tingga didalam rumah.


Parnikahan Kaesang Pangarep jo Erina Gudono sadang acok dibicarokan warganet. Bagaimano indak, masyarakat Indonesia saolah turuik diajak marayokan hari bahagia putra bungsu Presiden Jokowi tasabuik di babagai palatform media sosial. Salah satu artis nan datang di acara akda Kaesang Pangarep jo Erina adolah Irfan Hakim. Di momen bahagia tasabuik indak sangajo diabadian Irfan Hakim di kameranyo. Katiko itu, Irfan Hakim sangajao marekan momen untuak konten di kanal Youtubenyo. Dalam video tasabuik Irfan Hakim taliek manghampiri saurang nan inyo kiro Kaesang Pangarep, padahal nyatonyo nan inyo hampiri adolah Gibran Rakabuming Raka. Dangan polosnyo Irfan Hakim manyabuik kaka Kaesang jo sabutan 'pangantin'. Salain itu Irfan Hakim mangatokan kapado Gibran bahwa ianyo taliek sangek tagang.


Urang nan sadang basadiah karena kenyataan yang inyo dapek ndak sasuai jo harapan inyo sadang inyo alah bausaho. Jan manjadi urang nan paliang tau kondisi kawan awak yang marasoan kasadiahan bantuak tu. Manuruik ambo urang nan sadang takajuik bana karena tau hasil nan inyo nio indak sesuai jo keinginannyo, cubo untuak dangaan se kecek urang tu. Awak cukuik manjadi pendengar se jan banyak berang jo urang mode tu karena sabananyo inyo cuman nio maluapkan se perasaan inyo pada saat itu. Sabananyo urang yang sadang basadiah tu tau apo nan tajadi ka inyo. Urang tu tau jo harus samangaik lo baliak, tapi kalau baru bana marasoan nyo yo pasti takajuik. Jadi jan banyak kecek awak lai cukuik dangaan se.


katiko manghadapi kejadian indak taduga takah mancaliak urang nan sadang kecelakaan di depan kita dan saat itu indak ado urang satupun nan mancaliaknyo sahinggo diperlukan hal-hal barikuik iko agar indak dicap sabagai tasangka dari kecelakaan nan telah tajadi tasabuik. Partamo,  indak manyentuh korban maupun kendaraan nan  tajadi kecelakaan tasabuik agar katiko polisi mamareso takait kecelakaan itu indak maninggalkan  jejak nan bisa saja itu ditetapkan sebaiknyo tasangka dari kecelakaan. Kaduo,  disarankan untuak mamvideo kejadian saat itu. Katigo,  kalau korban kecelakaan masih indak talalu parah atau masih bisa diselamatkan Maka segeralah tolong dan hubungi pihak kesehatan  takah ambulans. Kaampek,  jika korban tasabuik telah maninggal dunia maka Segera hubungi pihak barwajib sahinggo mereka dapek mangevakuasi korban tasabuik.


Selingkuh adolah perbuatan nan sangek jahek dalam manghancuaan sabuah hubungan. Perselingkuhan nan dilakukan akan manyakiti pihak lain. Dalam hubungan suami istri perselingkuhan nan dikarajoan samo salah satu pasangan indak hanyo akan manyakikan hati pasangannyo tetapi jugo keluarganyo. Karano dalam sabuah hubungan pernikahan indak hanyo manyatuan antaro duo urang tetapi duo keluargo. Jadi, katiko pernikahan hancua mako hubungan kaduo keluarga pun ikuik hancua. Banyak dampak lain nan tajadi katiko ado perkhianatan dalam sebuah keluarga. Dan kalaupun maraso jenuh samo hubungan mako cubolah untuak mancari jalan kalua agar dapek mamperbaiki hubungan itu baliak. Mako dari itu, marilah salalu manjago sabuah hubungan agar tetap harmonis sahinggo papacahan pun indak tajadi.


Banyak kasus pemerkosaan nan baru tabongka setelah pelaku melakukan perbuatan bejatnyo bakali-kali bahkan sampai batahun-tahun kapado korban nan biasonyo adolah anak-anak. Artinyo, banyak anak-anak diluaran sinan nan manyimpan traumanyo rapek-rapek bahkan dari urang tadakeknyo yaitu urang tuo. Jangankan untuak manyambuahannyo, untuak maungkapannyo se ndak sanggup. Awak sabagai urang tuo alah seharusnyo peduli jo perasaan anak awak. Cubo sesekali tanyokan ba a perasaannyo. Tanyokan tentang dirinyo, apokah ado sesuatu nan dipendam atau sesuatu nan mangganja dalam hatinyo. Buek anak maraso sanyaman mungkin katiko bacarito jo awak sahinggo anak jadi labiah tabuka dan namuah maluapkan perasaan dan emosi nan salamo ko ditahankannyo. Supayo jiko ado trauma bisa sacapeknyo ditangani.


Perjalanan pulang ke Padang pado tahun 2022 adalah perjalanan pulang yang ndak akan pernah talupo dek Tifa. Karena pado waktu itu Tifa ketinggalan pesawat dan pitih yang hangus itu jumlahnyo ndak saketek rasonyo dek Tifa do. Padahal tifa alah mamperikirokan jam keberangkatan dan kedatangan di bandara jam barapo. Namun malang indak dapek dihindari, ado hal-hal yang mambuek tifa talambek tibo di bandara dan pado akhirnyo harus mambali tiket baru yang lebih maha dari tiket sabalumyo. Mungkin dek karano kurang persiapan lo, makonyo tifa dapek ketinggalan pesawat. Hal itu mambuek tifa trauma pai ka bandara mepet waktu check-in. Hal iko cukuik lah sakali tajadi dan dijadikan pelajaran untuak kedepannyo agar lebih bijak dalam mempertimbangkan waktu.


Dulu wakatu masiah anak-anak si maya ko punyo trauma tahadok ayam. Trauma itu tajadi pado bulan april pas puaso ramadhan, maya ingek bana kajadian itu. Trauma itu taulang lai, katiko inyo ado acaro alam basamo kawan-kawannyo di kampus. Pas bana ka tampek ternak ayam juo, inyo caliak bana ayam sabanyak itu. Taraso ayam itu nio mangaja maya se, inyo disuruah masuak dan sakatiko maya kanai serangan panik. Maya katakuik an bana, dan indak bisa manggariak. Matonyo cuman calingak-calinguk se dek saking panik nyo. Untuang se ado kawan maya yang sadar dan langsuang mambaok maya jauah dari kandang ayam yang gadang ko.


Ambo ndak tau apokah kejadian patang tu nyato atau cuma halusinasi ambo se. Ambo mancaliak urang gadang di ateh atok rumah tetangga ambo sadang maronggo katiko pulang malam salapeh pulang karajo. Manggaretek tangan ko katiko mambuka kuro-kuro nan ado di paga rumah. Saraso ka maloncek se urang gadang tu ka pungguang ambo. Dek kuro-kuro paga ko ndak kunjuang tabuka akhirnyo ambo telepon lah urang dalam rumah untuak mambuka an paga. Sambia manunggu urang rumah kalua mambukaan paga ambo lapia se mamiciangan mato sambia mambaco ayat-ayat pendek sajadi-jadinyo. Abis tu ambo bae banyanyi-nyanyi di muko paga tu bia suasana ndak talampau haniang se. Ternyato caro ko mangkuah mambuek suasana labiah ndak horor.


Samaso ketek ambo adolah urang nan mada. Ambo acok malakukan hal-hal nan indak disukoi dek banyak urang. Indak jarang ambo takadang justru maraso takuik satalah malakukannyo. Contohnyo katiko ambo masih kelas 2 SMP. Katiko itu ambo bamain sepakbola di jam istirahat jo kawan-kawan ambo. Saat kami bamain sepakbola itu, kami indak sangajo mamacahkan lamari kaco tampek mamajang pangumuman dan info-info pantiang lainnyo. Karano lamari itu pacah dan mangaluakan suaro nan cukuik kareh, akhianyo guru-guru kami pun tau. Sialnyo katiko itu justru nan dipanggia ka ruang BK hanyo ambo surang. Saat barado di ruang BK ambo maraso sangaik takuik karano guru ambo taruih manyuduikkan ambo. Ditambah lagi ambo diminta untuak mangganti karusakan nan lah kami sababkan.


Ado beberapa hal nan bisa dilakukan sabalum naiak panggung bia ndak grogi. Nan pertamo, tarik nafas dalam-dalam dan hambuihan sacaro perlahan. Lakukan caro ko baulang-ulang kali. Setelah salasai langkah nan pertamo, lakukan angkah nan kaduo, yaitu dengan malakukan gerakan senam wajah sahinggo katiko awak sadang tampil di muko urang rami muluik awak ndak baraso kaku. Nah, setelah kalian lakukan langkah nan pertamo dan kaduo tadi kalian pabanyak minum aia putiah sainggo kalian bia labiah fokus dalam manampilkan penampilan terbaik kalian saat di ateh pangguang. Mudah-mudahan caro ko bisa berhasil dalam manunjang kalian supayo bisa manampilkan sesuatu sasuai jo apo nan kalian harapkan.


Pagi ko ambo sadang bajalan pagi di taman kota dan ndak sangajo batamu jo kawan lamo. Takajuik bana ambo soalnyo alah lamo bana indak batamu jo kawan ambo nan ciek ko. Ambo jo inyo kenal sajak Sakolah Dasar, kami sabangku dulu. Kawan lamo ambo ko nyo sakolah di lua kota katiko Sakolah Manangah Patamo sampai Sakolah Manangah Ateh. Kini ambo sacaro ndak sangajo batamu jo inyo. Padohal ambo pikia ndak kan batamu lai do. Langsuang lah kami bapaluak an saking rindunyo jo kawan lamo. Kawan ambo ko tambah kamek se kini, inyo maajak ambo untuak ka rumah nyo main-main bantuak dulu.


Ambo punyo rumah dakek lauik. Jadi satiok ado gampo gadang pasti kami langsuang cameh. Takuik kalau seandainyo aia lauik dakek rumah tu naiak ka darek. Pernah waktu itu papa ambo ndak di rumah katiko ado gampo gadang. Diumumkan lah saat itu dek BMKG kalau gampo nan tajadi saat itu bapotensi tsunami. Ndak tangguang takuiknyo kami saat itu karano urang-urang alah pai jo kendaraan nyo masiang-masiang untuak mancari tampek balinduang nan labiah tinggi. Sedangkan kami ndak ado kendaraan nan bisa dipakai. Akhirnyo balarilah kami sakaluarga untuak mancari tampek nan labiah tinggi. Alhamdulillah apo nan kami takuik an ndak tajadi. Setelah situasi aman barulah kami baliak ka rumah.


Kalau awak ndak nio ketinggalan dek pesawat kini alah ado caro untuak maatasinyo. Salah satu caronyo adolah kini awak bisa melakukan check in online tanpa harus ke bandara dan maantri-antri saroman dulu. Langkah-langkah untuak check in online ko pun ndak sulik. Kalian hanyo butuah mambuka aplikasi tampek kalian mambali tiket. Abis tu kalian tingga buka se penerbangan kalian. Beko di bagian paliang bawah akan ado tulisan check in online sekarang. Kalian tingga takan se itu. Kalau alah salasai beko akan kalua kolom syarat dan ketentuan kalian tingga centang se dan takan tombol setujui. Check in online kalian pun alah berhasil.


Mancaliak hantu merupokan sebuah pengalaman yang ndak akan pernah talupo dek Dika. Perasaan yang sulit dijalehan serta ketakutan maliek sosok hantu yang mambuek hal itu manjadi hal yang sulit dilupokan. Peristiwa ko pernah tajadi beberapo kali pado dika, namun satu yang paliang indak pernah dilupo. Pado suatu malam, Dika tasintak dari laloknyo. Pas mancaliak jam, kironyo baru jam 3 malam. Dika maraso ado yang mancaliak inyo dari baliak lemari, pas dicaliak kironyo ado sesosok mbak kunti yang mancigok dan senyum katiko Dika mancaliak ka arahnyo. Dika takajuik, inyo mamakiak tapi suaro pakiaknyo indak kalua. Mulutnyo kaku bahkan untuak manangih se indak bisa. Dalam hati dika memohon perlindungan dari Allah dan maminta hantu tasabuik pai. Alhamdulillah ndak babarapo lamo akhirnyo hantu tasabuik menghilang menembus tembok di belakang lemar tadi.